
Det ukendte tiltrækker 

stadig 


Søndag den 11. august offentliggjorde 
Berlingske Tidende en helt ny Gallup¬ 
undersøgelse om danskernes holdnin¬ 
ger til en række kontroversielle emner, 
der ligger på kantenaf vores nuværende 
viden. 

Desværre havde Gallup ikke spurgt 
folk om deres holdning til ufoer. Til 
gengæld var andre, lignende ukendte 
„fysiske" fænomener dækket. Af un¬ 
dersøgelsen fremgår det, at 4% af be¬ 
folkningen tror, at den afskyelige sne¬ 
mand eksisterer, og 6% tror på eksi¬ 
stensen af Loch Ness uhyret. 

På denne baggrund er det nok ikke 
urealistisk at tro på, at omkring 5-10% 
af Danmarks befolkning tror på ufoer. 
Selv om det er en forholdsvis lav pro¬ 
cent, betyder det alligevel, at omkring 
250-500.000 danskere mener, at ufoer 
eksisterer. 

Det er derfor oplagt, at SUFOI sta¬ 
dig i høj grad har en klar eksistensbe¬ 
rettigelse, og at UFO-Nyt i øvrigt har 
mange, potentielle læsere! 

I den forbindelse må det selvfølge¬ 
lig slås fast, at SUFOI ikke er ude på at 
overbevise alverden om, at alle ufo- 
observationer drejer sig om rumskibe 
fra universet. Det er tværtimod et 
vigtigt mål for os at undersøge alle 
beretninger seriøst for at fastslå, hvor 
meget „naturligt" og hvor meget 
„ukendt", der gemmer sig bag ufo- 
observationerne. Og samtidig er det 
en væsentlig del af vores arbejde at 
oplyse s å mange som muligt om de nye 
resultater, der fremkommer. 

Gallup-undersøgelsen viser dog 
også, at de mere psykisk orienterede 
emner har fået et kraftigt tag i folk. Fx 
tror 47% på synskhed, 68% tror på en 
sjette sans, 33% tror på astrologi,mens 
kun 9% tror på spøgelser. 

Der ser ud til at være sket en drejning 
i folks generelle interesser. Fra at fo¬ 
kusere på deres omverden er mange 
New Age overbeviste i højere grad 
interesseret i dem selv og deres eget 


indre. Startende med LSD og Grof’s 
storværk „Den Indre Rejse" er der i 
dag stor interesse for emner omkring 
selvudvikling. At få lagt sit horoskop, 
personlig udvikling, terapier, helse og 
lignende emner er i høj kurs. 

På mange måder er det en sund 
holdning. „At feje for egen dør" har til 
stadighed været et godt ordsprog, og 
mange ændringer starter med én selv. 

Omvendt er det en vej med mange 
farer. Ikke alene skal man til stadighed 
sørge for at bevæge sig ind på de nye 
områder med skepsis - et andet ord¬ 
sprog er jo, at „det er ikke alt, der 
glimrer, der er guld". Men også 
fanatismen lurer om hjørnet. Éntinger 
at beskæftige sig med sig selv, men 
når man tror, at man kan ændre denne 
verden ved at sende positive tanker 
hver dag på et bestemt tidspunkt, er 
man ude et sted, hvor man lukker øj¬ 
nene for denne verdens realiteter. 

Der er stadig en række politiske 
beslutninger, der skal træffes i den 
virkelige verden. Og mere jordnært er 
der en lang række ydre forhold i dag¬ 
ligdagen, som man bevidst kan ar¬ 
bejde på at ændre. 

Nu behøver man ikke at gå så langt 
for at finde fanatismen. 

Selv i ufo-kredse kan den findes. En 
ufo-forening som IGAP har mange 
kult-lignende træk: Den blinde tro på 
en mester (Adamski), forestillingenom 
atmanerforfulgt,ideenomatmansom 
en lille frelst skare skal redde denne 
verden osv. 

Da Rene Erik Olsen i IGAP’s blad, 
UFO-Kontakt, tillod sig at skrive en 
kritisk artikel om den tvivlsomme 
kontaktperson Eduard Meier, blev han 
straks i UFO-Kontakt stemplet som 
CIA-agent, og man skrev, at „vi må 
nok gøre kort proces med Rene og 
støde ham ud i det yderste kosmiske 
mørke". 

Ja, vidste man ikke bedre, kunne 
man tro, at UFO Kontakt var et 


vittigheds-blad. Desværre er holdnin¬ 
gen alt for typisk for IGAP. 

Enhver søgen efter det ukendte skal 
foretages med stor forsigtighed. For 
alt i verden må man ikke lade fornuften 
fordampe til fordel for ukritisk accept 
af den store mængde information, man 
bliver overdænget med. Netop denne 
kritiske seriøsitet er SUFOI’s kende¬ 
mærke i dag - og vil fortsat være det i 
de kommende år. ■ 

Kilde til analyse-tallene: Gallup/Ber- 
lingske Tidende 


UFO-Nyt 

bliver 

læst! 

- det kan vi tydeligt mærke på 
brev bunken. Vi har både fået ar¬ 
tikler fra læserne og flere læser¬ 
breve, og det er noget helt nyt og 
meget glædeligt. I dette nummer 
bringer vi læserartikler skrevet af 
Carsten Cederholm og Gotfred 
M. Kristensen. Af pladshensyn 
kan vi først i næste nummer 
bringe læserbreve fra bl.a. Arvid 
Rasmussen, Norge og Per H. 
Nielsen, Århus. 

Redaktionen ønsker alle læsere 
og annoncører en glædelig jul og 
på gensyn den 15. februar 1992, 
hvor vi i UFO-Nyt nr. 1/92 brin¬ 
ger sidste nyt om den ufologiske 
udvikling i Østeuropa. 

Kim Møller Hansen 


AF PER 
ANDERSEN 

AF PER 
ANDERSEN 



Ny teori skal 
forklare 
korncirklerne 


Ifølge en ny teori om komcirkleme 
opstår cirklerne i England på grund af 
tordenvejr på øerne Prince Edward og 
Marion syd for Afrika. Hvis du synes, 
at det lyder fantastisk, såhar du heltret! 
Men der er faktisk en direkte relation 
mellem de to geografiske steder. 

Den nye teori er fremsat af Donald 
L. Cyr i en netop udkommet bog med 
titlen „Crop Circle Secrets". Cyr, der i 
dag er bosiddende i USA, er ellers 
mest kendt for sit engagement og sine 
teorier omkring Stonehenge i England. 
Han har igennem adskillige år udgivet 
tidsskriftet Stonehenge Viewpoint, 
men nu har han altså også kastet sig 
over cirklerne. 

Cyr kom på sporet af sin teori, da 
han læste, at der nogle gange bliver hørt 
mærkelige lyde, når komcirkleme bli¬ 
ver dannet. Der er adskillige eksem¬ 
pler på dette, fx er der blevet hørt en 
højfrekvent, summende lyd, og et vidne 
hørte i 1982 en summende lyd, mens 
han så en cirkel blive dannet. 

Dette fik Cyr til at tænke på de 
såkaldte fløjte-fænomener. Fløjte¬ 
fænomener har siden 20’eme og 
30’eme - måske endnu længere til¬ 
bage - været kendt af radiofolk som 
underlige fløjtelyde, der kan opfanges 
af en radiomodtager. Kort fortalt op¬ 
står disse radio-bølger, når et lyn slår 
ned og samtidig udsender et elektro¬ 
magnetisk signal. 

Når et lyn slår ned et eller andet sted 
på Jorden, vil det elektromagnetiske 
signal blive udbredt i Jordens atmos¬ 
fære (ligesom radiobølger) og vil 
kunne høres mange hundrede km væk 
som et „klik 44 i modtageren. På større 
afstand kan det direkte signal fra et lyn 
dog ikke høres. 

Under gunstige forhold kan det 
elektromagnetiske signal fra et lyn dog 
også bevæge sig ud i rummet langs 
Jordens naturlige magnetfelt og Van 
Allen bælterne. Et signal fra Jordens 
sydlige halvkugle kan på denne måde 
komme på en meget lang tur på måske 
20.000 km ud i rummet for efter et par 
sekunder at „slå ned“ igen på den 
nordlige halvkugle. Fx er der eksem¬ 


pler på fløjtesignaler hørt i Alaska i 
forbindelse med tordenvejr på New 
Zealand 

På grund af den lange rejse langs 
Jordens magnetfelt, bliver signalet lidt 
forskudt: De høje frekvenser kommer 


først og derefter de dybere frekvenser. 
Det betyder, at signalet høres som en 
fløjtelyd med faldende frekvens - deraf 
navnet. Faktisk kan signalet foretage 
den „lille 44 rejse mellem den nordlige 
og sydlige halvkugle flere gange, alt 
imens det taber energi fra gang til gang. 
På trods af afstanden går dette hurtigt, 
og signalet kommer med ca. 2 sekund¬ 
ers mellemrum. Når Cyr mener, at 
disse fløj te-fænomener også kan hø¬ 
res med det „blotte øre“, er det, fordi 
frekvenserne ligger i det hørlige in¬ 
terval. Det betyder, at der blot skal en 
meget simpel forstærker til at gøre 
signalet hørligt - fx lidt metal i områ¬ 
det eller måske oven i købet plom¬ 
berne i folks tænder! 



Hvad er fløjte-fænomener? 

Denne verden er fuld af naturlige, elektromagnetiske signaler. På en given 
dag vil der Jorden over være 44.000 tordenvejr med omkring 8 millioner 
lyn. For hvert lyn er der tale om størrelser som 250 millioner volt, 200.000 
ampere og interne temperaturer på 30.000 grader celcius. 

Det er ikke mærkeligt, at der er meget energi i et lyn, og der bliver skabt 
store mængder radioenergi med lave frekvenser (0,3-30 kHz). Impulsen 
udsendes ikke på en enkelt frekvens som en radiostation, men på alle fre¬ 
kvenser samtidigt. 

Når lynet er relativt tæt på, kan man høre en såkaldt pipelyd eller „klik 44 , 
der er lynets signal reflekteret mellem Jordens overflade og ionosfæren. På 
større afstand høres kun en svag støj fra lynet. Til gengæld kan mange lyn 
høres på afstand, og det skaber en statisk støj. 

Fløjtesignaler erfaldendetoner, som normalt starter ved6-10kHzog falder 
til 2-6 kHz. Fløjtesignaler kan komme hurtigt efter hinanden. På andre 
tidspunkter er der færre end et pr. minut. Og til tider kan der gå timer eller 
dage, uden at et eneste fløjtesignal høres. 

Faldet i frekvens skyldes frekvensernes forskellige hastigheder. Faldet er 
imidlertid så stort, at det ikke kan skyldes en relativ kort rejse i Jordens 
ionosfære. Svaret ligger i Jordens magnetfelt. Hvis energi fra et lyn trænger 
igennem ionosfæren, kan den blive fanget af en magnetioniseret leder langs 
Jordens magnetfelt. Signalet bliver sendt på en lang rejse ud i rummet, tværs 
over ækvator og ned på den modsatte halvkugle. Signalet kan endda fare 
frem og tilbage mellem den nordlige og sydlige halvkugle og dermed skabe 
en række ekkoer. Mickael Midekel Per Andersen 

Flere efterfølgende fløjtenedslag kan forklare 
forekomsten af flere cirkler tæt ved hinanden. 


For og imod teorien 


Teoriens svage punkt er selvfølgelig, 
at det foreløbig er ren spekulation, at 
fløjte-fænomener er i stand til at bøje 
komstrå. Et godt bevis ville dog være, 
hvis et stort antal tidspunkter, hvor 
cirkler dannes, kan relateres direkte til 
tordenvejr registreret på Prince Ed¬ 
ward og Marion øerne. Eller hvis man 
eksperimentelt kan efterskabe kom- 
cirkleme med elektromagnetiske bøl¬ 
ger. Desværre mangler begge typer 


På sporet af punktet X 

Det næste spørgsmål er selvfølgelig, 
hvorfor der er noget specielt ved om¬ 
rådet i Wiltshire i det sydlige England, 
hvor de fleste engelske komcirkler 
opstår. Hvis fløjte-fænomenerne føl¬ 
ger Jordens naturlige magnetfelt, vil et 
nedslagssted i Wiltshire modsvares af 
et bestemt område på den sydlige 
halvkugle (på modsatte geomagnetiske 
breddegrad og samme geomagnetiske 
længdegrad). 

Cyr gik derfor på jagt efter dette 
punkt, „x“, og det viste sig at være to 
øer, Prince Edward øen og Marion 
øen, der ligger syd for Afrika. Det var 
heldigt, fordi tordenvejr opstår først 
og fremmest over land, og teorien ville 
kun holde, hvis Wiltshire modsvares 
af et landområde og ikke et vand¬ 
område. 

Hvad der understøtter fløjteteorien, 
er det forhold, at de to øers geografi¬ 
ske udstrækning ret nøje svarer til de 
områderi Wiltshire, hvor korne irkleme 
først og fremmest dannes (se illustra¬ 
tionen). At der i Wiltshire også dannes 
enkelte cirkler uden for de „typiske" 
områder modsvares af, at der i enkelte 
tilfælde også kan være tordenvejr over 
havet. 



Sådan opstår cirkelaftrykket 

Men endnu mangler selvfølgelig et 
væsentligt element: Hvordan kan 
elektromagnetiske signaler danne 
cirkelformede aftryk i kornmarker? 
Hergår Cyr’s teori ud på, at de elektro¬ 
magnetiske frekvenser kan skabe en 
slags resonans det sted, hvor fløjte¬ 
signalet slår ned. Hvis det tilfældigvis 
er en kornmark, hvor komstråene har 
en bestemt længde, vil resonansen 
medføre, at sråene knækkes eller bø¬ 
jes. 




beviser. Til gengæld har teorien den 
styrke, at den kan forklare de mere 
komplekse aftryk i kornmarkerne. Det 
har andre teorier jo ellers svært ved at 
forklare (selvfølgelig bortset fra, hvis 



cirklerne bliver lavet af ufoer). Cirkler 
inden i cirkler kunne forklares som 
interferensmønstre. Og cirkler ved si¬ 
den af hinanden kunne være flere ned¬ 
slag af det samme fløjtesignal, men lidt 
forskudt på grund af bevægelser i 
magnetfeltet. 


Sådan svarer 
punkter på den 
sydlige og 
nordlige 
halvkugle til 
hinanden. 
Punktet „x“ 
viste sig at være 
to øer syd for 
Afrika. 


Dette store 
aftryk ved 
Chilton Foliat 
kaldes 
„Hjernen". 
(Foto: For te an 
Times no. 59) 


Fraktal 
geometri i en 
hvedemark ved 
Cambridgeshire. 
(Foto: Fortean 
Times no. 59) 

Også det forhold, at de fleste cirkler 
bliver dannet om natten, kan forklares 
af fløjteteorien. Langt de fleste 
fløjtesignaler høres nemlig om natten 
på grund af signalmæssige forhold i 
Jordens atmosfære. 

Derfor er der ingen aftryk i 
Danmark 


Ifølge teorien kan komcirkler ikke 
dannes alle steder på Jorden. Det er 
klart, at området omkring ækvator er 
udelukket, men også andre områderer 
udelukket, hvis de ikke passer med 
Van Allen bælterne. Endelig skal et 
område også modsvares af et land¬ 
område, hvor der forekommer en ri¬ 
melig mængde tordenvejr og lyn. 

Et andet område med cirkelfore¬ 
komster er Victoria i Australien. Dette 
området opfylder betingelserne og 
modsvares af Kamchatka. 

Ser man på Danmark, er det tilhø¬ 
rende område et havområde i det In¬ 
diske Ocean. Min umiddelbare gransk¬ 
ning af området har ikke afsløret øer 
på det pågældende sted. Hvis dette er 
rigtigt, kan det være forklaringen på, 
at der ikke forekommer mystiske 
cirkler i danske kornmarker. 

Teorien om, at komcirkleme skyl¬ 
des fløjte-fænomener fra lyn, er 
spændende - men er stadig i øjeblikket 
ren teori. Som andre teorier er den in¬ 
teressant at gå videre med. Lad os 
håbe, at nogen er i stand til finde den 
fornødne tid og penge til at kunne 
forske videre og kaste yderligere lys 
over fløjteteorien. ■ 

KILDER: 

Donal L. Cyr: Crop Circle Secrets 
(Stonehenge Viewpoint, 1991) 
UFO-Nyt 1991, nr. 1, side 12-15 
FSR, Vol. 36, no. 2 
Politiken, 19. august 1991 
Personlig korrespondance med Clas 
Svahn af 11. september 1991 


Også cirkler i 
Japan 

Japan er også hjemsøgt af de my¬ 
stiske cirkler. På den sydligste af 
de japanske øer, Kyushu, opda¬ 
gede landmanden Shunzo Abe den 
17. september 1990 to cirkler i den 
ene af sine marker. Han troede 
først, at et dyr var ansvarlig for 
cirklerne i rismarken, men der var 
ingen spor i marken efter hverken 
mennesker eller dyr. 

Den største cirkel havde en dia¬ 
meter på 18 meter, og den anden 
var omkring 10 meter meden min¬ 
dre, 6 meter stor cirkel inden i. 



På en ufokongres i Sheffield i 
august 1991 afslørede den japan¬ 
ske professor Ohtsuki, at det ikke 
kun er i markerne, at japanerne har 
opdaget demærkeligecirkler. Også 
i undergrundsbanen i Tokyo er der 
opdaget cirkler aflejret i støv. De 
er blevet fundet i fjerne tunnel¬ 
kroge, som ikke er blevet rørt i 25 
år. 

Man må nok sige, at det er 
usandsynligt, at cirklerne i under¬ 
grundsbanen er skabt af ufoer. 
Ohtsuki hælder da også til, at det 
er luftbøl gerne fra forbipasserende 
tog, der er synderen. 


Korncirklerne 
afsløret - igen 

Det er igen lykkedes for pressen 
at afsløre de engelske komcirkler 
som falsknerier. I den engelske 
avis Today kunne man den 9. 
september endelig få lukket cir¬ 
kel-sagen ved at læse, at to al¬ 
drende herrer, Doug Bower (67) 
og Dave Chorley (62), var „brudt 
sammen" og havde tilstået at have 
fabrikeret alle engelske kom¬ 
cirkler siden 1978. 

Svensk TV fulgte sagen til dørs 
ved dagen efter at bringe et in¬ 
terview med de to cirkel-skurke. 
De fortalte, hvordan de sneg sig ud 
om natten for at skabe cirkler ved 
at trække et træbræt rundt i kor¬ 
net. 

Doug Bower har fortalt, at han 
måtte gå til bekendelse, efter hans 
kone havde undret sig over, hvad 
det var, han altid skulle midt om 
natten. Det må være en meget 
tålmodig kone, idet det jo åbenbart 
tog hende 13 år, inden hun gjorde 
noget ved sagen! 

Der er selvfølgelig en række 
ting, der ikke passer med „af¬ 
sløringen". Bl.a. hvem der så har 
fabrikeret cirklerne før 1978, og 
om de to herrer så også har rejst til 
Japan, Australien mv. for at fa¬ 
brikere cirkler der. 

Det største problem med afslø¬ 
ringen er imidlertid, at der ofte 
dukker cirkler op vidt forskellige 
steder i England i løbet af den 
samme nat. De kan simpelt hen 
ikke være produceret af Bower og 
Chorley allesammen. 

Omvendt er det givet, at nogle 
af cirklerne er svindelnumre. Paul 
Fuller, der er en af cirkelforskeme, 
har anslået antallet af for¬ 
falskninger til at være op imod 
50%. Tilsvarende er det også gi¬ 
vet, at nogle af cirklerne er ægte 
nok - ikke mindst de cirkler, som 
vidner direkte har set blive dannet 
for øjnene af dem. 


Per Andersen 



Per Andersen 

Svenske forskere på cirkeljagt 

Som vi berettede i UFO-Nyt nr. 3, drog Clas Svahn og Håkon Ekstrand fra 
den svenske ufo-gruppe UFO-Sverige denne sommer til England for at gå 
på jagt efter cirklerne. 

Under deres besøg indtraf der en hændelse, der kan indeholde vigtig 
information om, hvordan cirklerne dannes. 

Den 12. juli om natten sad Rita Lorraine-Goold og Thomas Wycombe 
vagt sammen med yderligere to personer for at ^olde udkig efter 
cirkeldannelser ved Alton Bames. Rita Lorraine-Goold indgår i den gruppe, 
som arbejder sammen med meteorologen Terence Meaden omkring opkla¬ 
ringen af de mystiske forekomster. Klokken 3 om morgenen fik tre af 
gruppens medlemmer (den fjerde sov) øje på et underligt fænomenen, som 
de dagen efter beskrev for Clas og Håkon. 

Rita fortalte om fænomenet: Ud af tågen kom et underligt lys, der 
bevægede sig ned mod bakkerne lidt borte. Da det var på højde med bak¬ 
kerne, kom der pludselig to lysarme ud fra fænomenet. Det hele gik meget 
hurtigt og var ovre på 6 sekunder. Det glimtede omkring armenes konturer 
i stedet for et regulært lys. 

Efterfølgende morgen ledte gruppen efter spor og eventuelle cirkler 
dannet om natten, men fandt ingen. Sandsynligvis ledte de ikke tilstrækkeligt 
langt væk fra deres position. 

Clas Svahn og Håkon Ekstrand besøgte flere af cirkelforekomsteme 
under deres tur. Desværre var alle kraftigt nedtrampede af hundredvis af 
nysgerrige, og cirklerne var derfor ikke længere til at kende. 

Et par flotte cirkler Fik de dog set i nærheden af Marlborough. Cirklerne 
var kun et par dage gamle. I et fly fløj de over området og havde lejlighed 
til at fotografere de to specielle cirkelformationer. 



Cirklerne ved Marlborough , som det lykkedes Clas Svahn at 
fotografere. Copyright: Clas Svahn. 


Generelt betyder den megen omtale og fokus på cirklerne, at det bliver 
sværere og sværere at udforske fænomenerne. Når en ny cirkel bliver 
opdaget, bliver den overrendt afpresse og nysgerrige, inden cirkelforskeme 
får lejlighed til at gøre deres studier. Nogle gange går de forskellige 
cirkelforskere også „i vejen for hinanden". 

En løsning på dette problem kunne være, at de forskellige cirkelgrupper 
begyndte at samarbejde meget tæt, og at der bliver forment offentlig adgang 
til i det mindste nogle af cirklerne. Men der er givetvis lang vej igen, inden 
denne idé kan realiseres. 

Per Andersen 


FOR SALE 

UFO models and kits both new and 
rare items, plus UFO entity figures 
and busts as well as the largest 
selection of second hånd & rare 
UFO books. We also stock posters, i 
badges and a large assortment of 
UFOIogical memorabilia. 
Overseas enquiries welcome. 

For a FREE catalogue send a large 
S.AE. to: 

UFORIA, 1 Woodhall Drive, 

Batley, West Yorkshire, 
England, WF17 7SW 
Or phone: UFO - LINE 0898 881 907 



Svensk 

Amator Astronomisk 
FGrening 


ASTRO 


Tidskriften for dig som vill hitta 
aktuell information om astronomi 
Tidskriften for dig som sysslar med 
astronomi som hobby. 

ASTROBAS 

Databasen for dig som vill hitta 
dagsfårska nyheter. 

Databasen for dig som vill komunicera 
med amatorastronomer utanfor sveriges 
granser. 

ASTRONYTT 

Telefonsvararen for dig som 
vill veta vad som hander. 


Adress; c/o GOran Hasse 
BjOrnmossv 9. 138 00 AlTA 


Ring til SUFOI 

Alarmcentral 
og information: 
86 28 90 61 


Foredrag: 
86 8013 15 

Observationer 


AF GOTFRED 

MØBJERG 

KRISTENSEN 



Meget klart 
meteor fra 
Geminidesværmen. 


Himmelens fyrværkeri 


En ildkugle er et af de naturfæno¬ 
mener, der efterlader et uudsletteligt 
indtryk på observatøren. I virkelighe¬ 
den er en sådan ildkugle et kraftigt 
lysende meteor. Ildkuglerne optræder 
i meget forskellige former og i alle 
tænkelige farver. Så det er ikke mær¬ 
keligt, at den overraskede iagttager 
kan tro hvad som helst efter en sådan 
oplevelse. Tanken om ufoer er nærlig¬ 
gende. Hertil kommer, at de fleste 
ikke har noget at sammenligne med, 
idet kun meteorobservatører, der til¬ 
bringer mange timer med observatio¬ 
ner, vil opleve en ildkugle mere end en 
eller to gange i løbet af livet. 

For at et meteor kan tildeles beteg¬ 
nelsen: Ildkugle, må den være lige så 
klar som planeten Venus eller klarere. 
Enkelte ildkugler opnår lysstyrker, der 
overgår fuldmånens lys. 

„Almindelige" ildkugler optræder 
måske oftere, end man almindeligvis 
antager. Sandsynligvis optræder der i 
gennemsnit en ildkugle, for hver gang 
man iagttager himlen effektivt i 24 
timer. 



En hel del ildkugler eksploderer og 
udviser et imponerende naturligt fyr¬ 
værkeri i grønne, blå, orange og røde 
farver. Nogle gange samtidigt, andre 
gange som en enkelt farve. I så fald 
kan der forekomme lydmursbrag eller 
detonationer, lige fra få sekunder og 
heltop til 5-6 minutter efter at ildkuglen 
er slukket! 

Mere omdiskuteret er rapporter om 
hvislelyde eller hvisketoner i forbin¬ 
delse med ildkugler. Disse er hørt øje¬ 
blikkeligt fra det tidspunkt, hvor 


ildkuglen lyser op, hvilket må betyde, 
at de udbreder sig med lysets hastig¬ 
hed. 

Personlig har jeg altid ment, at disse 
rapporter byggede på et sansebedrag, 
men forny ligt oplevede jeg, at en klar 
ildkugle faktisk ledsagedes af en så¬ 
dan syngende tone. Jeg kiggede slet 
ikke på himlen på det tidspunkt, men 
lyttede efter dyrelyde i en meget stille 
nat. Tonen fik mig til at se op. Samti¬ 
dig blev alt oplyst af ét grønligt skær, 
og i stjernebilledet Pegasus stod et 
klart lysende meteorspor med to kla¬ 
rere knuder, der først gik ud efter 
mindst 37 sekunders forløb. Det skal 
nævnes, at jeg stod tæt på nogle 380 
volts elledninger, 3-4 meter borte. 

Radio-ildkugler 


Meteorer og i særdeleshed ildkugler 
kan aflyttes på FM-radioer, idet de 
ioniserer (anslår) atmosfærens atomer, 
så de en kort tid kan reflektere flere 
FM-stationer (mellem 400 til 2.000 
km borte). 

Ionisationen fra ildkugler kan dog 
vareflereminutter! Gennem deseneste 
6 år - siden 1. september 1985 - har jeg 
observeret radiometeorer ved direkte 
aflytning. Over 380.000 signaler. Og i 
perioden siden 4. august 1989 har jeg 
registreret over 1.060.000 radio¬ 
meteorer med radio og penrecorder. 
Af disse har kun ganske få promille 
været langvarige nok til at stamme fra 


ildkugler. 

En af dem var dog speciel, idet den 
stammede fra en meteorit (ca. 40 kg 
tung), der for ind i atmosfæren over 
Tjekkoslovakiet for at slå smut og fare 
ud igen over Polen efter en min¬ 
dstehøjde på 97 km. Radiosignalet fra 
den varede 78 sekunder ifølge min 
penrecorder. Ildkugler optræder året 
rundt, men under de tre største hoved- 
meteorsværme, Perseideme (omkring 

12. august), Geminideme (omkring 

13. -14. december) og Quadrantideme 
(3 .-4. januar) er der et tydeligt forhøjet 
antal af moderate ildkugler (lysstyrke 
-4 til -6). 

Kraftigere ildkugler, der kan ledsages 
af meteoritfald, synes at sammen¬ 
klumpe sig i starten af februar, i slut¬ 
ningen af september og i oktober, samt 
omkring 26. december. 
Måneskælvs-målere anbragt på må¬ 
nen af Apollo-rumskibene synes også 
at vise forhøjet aktivitet af meteoritter 
i maj. 

Har du set en ildkugle? 

Til slut vil jeg opfordre til, at man 
sender observationer af ildkugler til 
mig. 

Jeg vil sammenligne dem med ob¬ 
servationer af „radio-ildkugler". Jeg 
kan kontaktes på adressen: Vænget 
13, st. th., 4622 Havdrup. 

Jeg skal helst have følgende data: 
Tidspunkt, observationssted (geogra- 

fiske koordinater), lysstyrke og om 
muligt banen indtegnet på et stjerne¬ 
kort, eller hvis observationen er sket 
om dagen indtegnet i en kompasrose. 
Lyde forbundet med ildkuglen er også 
af interesse. 

Hvis man kun har tidspunktet, obser¬ 
vationsstedet og lysstyrken, skal det 
ikke afholde en fra at rapportere det. 
Lysstyrken kan sammenlignes med 
klare stjerner, planeter eller Månen. 

Hvis ildkugleobservationen er 
veldokumenteret, kan den sendes vi¬ 
dere til International Meteor Organi¬ 
sations database FIDAC, (Fireball 
Data Center), der registrerer alle 
meteorer (klarere end planeten Jupiter 
(magnitude -3) verden over. ■ 


Meteorangreb 
i Zimbabwe 

En meteorit på omkring 700 
gram faldt ned i nærheden af 
landsbyen Magomdebze i 
Masvingo distriktet i Zimbabwe 
kl. 15.30 G MT den 2. juli 1990. 
Den målte omkring 10x7x6 cm i 
størrelse, og lige efter nedfaldet 
hørtes støj som fra en flymotor 
samt lyde som affyring af skud. 

I dr. Peter Lowensteins offici¬ 
elle rapport fra Zimbabwes Geo¬ 
logiske Undersøgelser beskrives 
meteoritten som en såkaldt chron- 
drit med en tynd, sort, smeltet 
overflade og et glinsende, mørke - 
gråt indre. 

Meteoritten landede med et 
bump kun 5 meter fra landmanden 
Zactedious Charidza. Den var hel 
ved landingen, hvor den rejste en 
støvsky. Zactedious Charidza var 
imidlertid så vred over at være 
blevet forskrækket af den usæd¬ 
vanlige hændelse, at han huggede 
den i stykker med sin badza, et 
skarpt hakkejern, fortæller Cynthia 
Hind i sin beretning herom til 
Fortean Times, juli 1991. 

Ole Henningsen 


Meteor slår ned i Sovjet 

Den 17. maj 1990 blev byen Bashkirian i Ufa i Sovjetunionen skånet for 
en større økologisk katastrofe, da en meteorit slog ned 200 m fra en stor 
rørledning, som leder farlige væsker væk fra en stor, kemisk fabrik. 

Ildkuglen lyste omgivelserne op i miles omkreds, da den ved midnatstid 
slog ned på en mark. Nyhedsbureauet Novosti oplyser, at flere vidner 
følte jorden løfte sig og falde ned igen ved nedslaget omkring midnat. 



Krateret, som var 4 meter dybt og 10 meter i diameter, blev opdaget næste 
morgen. Ildkuglen havde kun „ramt“ 1 km ved siden af byen. Store skyer 
afjord og støv blev slynget mange meter væk. 

Den store jemkrop blev gravet fri af krateret af videnskabsmænd. Ifølge 
Moscow News den 15. juni 1990: „Har vi ikke oplevet et lignende 
meteornedslag i verden siden 1947.“ Det har fået navnet „S terlitamak me- 
teoret“ efter den mark, det faldt ned på. 

Bo Nielsen 


Boomerang over det østlige USA 

En lyskugle med en grønlig, blå og rød gnistrende hale efter sig fløj af 
stedlangs tusmørkeskyemepåUS Asøstkystden6. marts 1991. Lyskuglen 
blev observeret fra Martinsborg i Vestvirginia til Bangor i Maine. En 
observatør i New Jersey troede først, at han havde set et Scud missil. 
Mark Barton, en politimand i nærheden af Boston, sagde; „Det så ud som 
en boomerang herfra. Et virvar af lys med en stor, rød hale af lys efter 
sig.“ 

Bo Nielsen 


Stor lyskugle over Cleveland 

En grøn lyskugle, som formodes at være en meteorit, fløj langsomt over 
Teeside tidligt om morgenen den 11. april 1991. Den blev først set og 
beskrevet som en grøn flamme over Stockton. Lyskuglen blev også 
observeret langs kysten af Cleveland. Fisker Des Tranter siger: „Denne 
enorme ildkugle fløj over havet efterladende sig en lang, lysende hale. 
Kort tid efter brød den væk fra halen og forsvandt under horisonten.** 

Bo Nielsen 

Forenings-nyt 


AF FLEMMING 
RASMUSSEN 



Peter Nørgård, 
formand for 
Skandinavisk 
UFO 

Information 

(SUFOI). 


UFOer 09 Interrail 

Et foredrag om ufoer eller Interrail i Tønder eller Skagen, 
så ring til Peter Nørgård, det er bare sagen 


„Et foredrag om ufoer eller Interrail, ja 
tak så gerne/* lyder det i telefonen hos 
SUFOIs nye formand, den 29-årige 
Peter Nørgård fra Silkeborg. 

Med Peter Nørgård har SUFOI fået 
en ny og meget dynamisk formand, 
som ikke kun interesserer sig for ufoer. 
Hans interesser går vidt, fra astronomi 
og det ydre rum via togrejser på tværs 
gennem Europa til de mere jordbundne 
store sten i blandt andet England og 
Frankrig. Men det er ufoerne, der er 
hovedinteressen. 

„Min interesse for ufoer går helt 
tilbage til 1977, da jeg for første gang 
fik et UFO-Nyt i hånden/* siger Peter 
Nørgård. 

Han mener dog ikke selv, at han 
nogensinde har set et ufo, selv om det 
engang var lige ved. 



„En aften så jeg en lysprik, der plud¬ 
selig skiftede kurs. I første omgang 
troede jeg, at det var et ufo, men ved 
nærmere eftertanke viste det sig at 
være noget naturligt, måske et fly eller 
et meteor/* fortæller Peter Nørgård. 

En mediernes mand 


Med jævne mellemrum dukker et bil¬ 
lede af Peter Nørgård op i den lokale 
avis i Silkeborg, Midtjyllands Avis. 
Det er, når der er sket et eller andet 
spændende inden for ufo-området i 
det midtjyske. Det kan være en 
ufoobservation eller et spændende fo¬ 
redrag. 

Peter er næsten født til rollen i me¬ 
dierne. Han var ikke mange timer 
gammel, da hans billede første gang 
dukkede op på forsiden af den lokale 
avis. Født som indbygger nummer 
25.000 i Silkeborg måtte han stå for 
skud for en del opmærksomhed, der 
også havde den kontante fordel, at der 
fulgte en sparekassebog med. 

Erfaren foredragsholder 


Peter er uddannelseskonsulent i en 
bank med hovedkvarter i hans hjemby 
Silkeborg. Her tilrettelægger han både 
undervisningen og underviser selv, så 
han har stor erfaring i at stå over for en 
større forsamling. Det har han også 
haft brug for ved sine mange foredrag 
om både Interrail og ufoer. Hvor mange 
ufoforedrag, det er blevet til siden 


hans første i 1986, er svært at sige, 
men det er mange. 

De skrå brædder giver heller ikke 
Peter nervøse trækninger og søvnløse 
nætter. På sin arbejdsplads er han i sin 
fritid med i personalerevyer, både som 
tekstforfatter, skuespiller og endda 
instruktør. 

De lokale ufogrupper 


Da Peter Nørgård blev valgt ind i 
SUFOIs repræsentantskab i 1985, 
syntes han, at der manglede en 
ufogruppe i det østjyske. Dette syns¬ 
punkt delte han med Inge Svane, som 
dengang var områdeleder i Århus. I 
efteråret 1987 så den succesrigeÅrhus 
ufogruppe dagens lys. En gruppe, som 
Peter sammen med Inge Svane og Bo 
Nielsen de sidste par år har ført fra det 
ene vellykkede foredrag til det andet 
11990 førte et foredrag i Odense til, 
at Peter Nørgård og Bo Nielsen ved 
hjælp af lokale kræfter Fik oprettet en 
ufogruppe på Fyn. 

Fremtiden 


SUFOI har de sidste år ført en for¬ 
holdsvis skjult tilværelse langt fra 
mediernes søgelys. Det vil Peter 
Nørgård som SUFOIs nye formand 
gøre sit til at ændre. Han mener, at 
SUFOI i fremtiden bør markere sig 
stærkere og blive mere synlig. Det vil 
han gøre med foredrag og anden udad¬ 
vendt virksomhed. ■ 

Er der liv? 


Astronomien præges af to opfattelser, 
når det drejer sig om liv på andre 
planeter. Den ene opfattelse siger: 

Da der er milliarder af galakser, og 
da Mælkevejen alene indeholder mere 
end 100 milliarder stjerner, skulle det 
være mærkeligt, hvis ikke der er liv 
flere andre steder i universet. Den 
anden opfattelse siger: Hvis der var 
intelligent liv flere steder i universet, 
så var Jorden blevet koloniseret for 
længe siden, og der havde næsten med 
sikkerhed været besøgende fra andre 
planeter. Desuden er der intet bevis 
for, at der overhovedet er planeter om 
andre stjerner end vores. 

Jeg holder mig til den første teori, 
og jeg vil her forklare hvorfor. 

For det første skulle det være mær¬ 
keligt, om vi blev koloniseret, da det er 
meget usandsynligt, at en civilisation 
er uvenlig eller krigerisk og samtidig 
råder over teknik, der er avanceret nok 
til at bringe dem til Jorden. Højtud¬ 
viklede civilisationer må være frede¬ 
lige, ellers ville de for længst have 
ødelagt sig selv. 


For det andet er der godt nok ikke 
set planeter omkring andre stjerner 
end vores, men der er til gengæld 
observeret ‘rokkende’ bevægelser på 
nogle af vores nabostjerner, som kunne 
tyde på, at de er påvirket af tyngde¬ 
kraften fra en eller flere planeter. Når 
derikke er observeretplaneter(optisk) 
omkring andre stjerner end Solen, 
skyldes det nok mere, at vi ikke har 
teleskoper, der er kraftige nok. Lyset 
skal jo også først passere gennem at¬ 
mosfæren (med undtagelse af Hubble 
rumteleskopet). 

For det tredje: Hvem siger, at der 
ikke har været besøgende fra andre 
civilisationer. Der er jo ingen, dermed 
sikkerhed har kunnet svare på, hvad 
en UFO er. (Der sker heller aldrig, for 
så er den jo ikke uidentificeret længere 
og derfor kun kan være en IFO). 

Der er blevet påvist 50 forskellige 
molekyler andre steder i universet end 
i vores solsystem. Bl.a. glycerin som 
er en aminosyre. Et af de mere almin¬ 
delige atomer er kulstof. Kulstof er det 
vigtigste atom, når det gælder om at 


skabe større og indviklede molekyler, 
som er nødvendige, hvis der skal ska¬ 
bes liv. Størstedelen af de fundne 
molekyler er endda organiske, men 
der er endnu ikke fundet liv andre 
steder i universet. Sir Fred Hoyle går 
endda så langt, at han mener, at livet er 
blevet bragt til Jorden fra rummet, 
måske med en komet. 

Der er mindst tre stjernetyper (F-, 
G-, K-stjemer), hvor der er mulighed 
for, at der kan opstå liv. Disse stjerner 
repræsenterer ca. 25% af Mælkevejens 
stjerner. De resterende stjerner (O, B, 
A) er enten for lysstærke, for lyssvage 
eller lever for kortvarigt. 

Når man ser på, hvordan vi menne¬ 
sker behandler Jorden, er det ikke svært 
at forestille sig en øvre grænse for, 
hvor længe en civilisation kan overleve 
med en hurtig, teknologisk udvikling 
som vores. 

Grænsen fremkommer efter min 
mening, når den evolutionære udvik¬ 
ling (af intelligensen) ikke kan følge 
med den teknologiske udvikling. Hvor 
langt en civilisation kan nå, før den går 


AF CARSTEN 
CEDERHOLM 

Læserne skriver 


(Tegning: Dezso 
Sternoczky ) 



*** REPORTING FROM WILD FRONTIERS *** 

Forte an Times 


THE JOURNAL OK STRANGE PHENOMENA 


“To describe it as probably the most remarkable magazine in the English speaking world is to be 
needlessly restrained ” -Edinburgh Review 
“A quarterly vitamin pili for the incurably sane” - Midweek 

SUBSCRIBE NOW AND ENSURE YOU DON’T MISS AN ISSUE 
£12 for one year (six issues). £24 for two years (twelve issues.) Postage and packing free. 

PLEASE ENQUIRE FOR OVERSEAS RATES 

FT56 - Awakening the dead in Madagascar * giant octopuses * hairy children * phantom hitchhikers * eel oddities * absurdly 

til grunde, afhænger af individernes 
evne til at overskue alle konsekven¬ 
serne af udviklingen. Dette kan være 
grunden til, at vi ikke har hørt fra andre 
civilisationer. 

Det kan selvfølgelig godt tænkes, at 
en civilisation er kommet over den 
kritiske fase. De må da have så megen 
kontrol med deres ressourcer, at de 
ikke behøver råstoffer udefra og der¬ 
for heller ikke har andre grunde til at 
besøge Jorden end af ren nysgerrig¬ 
hed. 

Vi ved endnu ikke, om der er liv 
andre steder i universet, og indtil vi får 
det afkræftet eller hører nyt fra andre 
i universet, må det være et åbent 
spørgsmål, som vi kun kan gisne om. 


Glæd en ven eller 
dig selv 

Køb ufomaterialer hos SUFOI: 

Kim Møller Hansen: 

Nærkontakt med ufoer 
Første danske ufobog, som kan læses af 
alle fra 9 år! Bogen rummer danske og 
udenlandske ufo-oplevelser fra det virke¬ 
lige liv. Illustreret med tegninger, kortog 
fotos. Bogen er på 55 sider og udgivet af 
Gyldendal i serien, 

„Mysteriet om u . . kr. 72,00 

Kim Møller Hansen: 

UFO. En bog om observationer af gåde¬ 
fulde himmelfænomener 
En grundbog i ufologi med mange 
observationsrapporter, ufoteorier, sam¬ 
menhængen mellem folketro, religion og 
nærobservationer. Bogen er på 48 sider 
og rigt illustreret. Udgivet af Gyldendal i 
serien 

„ Fakta om u . . kr. 61,75 

Åge Skjelborg: 

På sporet af ufonauten 
Skjelborg er mag. art. i folkloristik og 
fremlægger her sin opsigtsvækkende teori 
om, hvorfor der observeres ufonauter. 
Bogen er på 288 sider i pocketformat. 

Prisen er uhørt lav, KUN . kr. 20,00 

UFO-Vision. Årbog for ufo-litteratur 1990- 
91 

Anmeldelser og debatskabende artikler 
om tidens aktuelle ufolitteratur. Giver et 
godt overblik over ufoproblematikken 

kr. 78,00 

Bestilling foretages ved at indbetale det 
samlede beløb + kr. 12,00 (porto/ekspe¬ 
dition) på giro 911 77 25, SU FOI, Postbox 
6, 2820 Gentofte. 

En samlet oversigt over SUFOIs salgs¬ 
materialer fås ved henvendelse på 

Tlf. 86 28 90 61. 

Med en lille smule held! 



Klokken er 11.01 den 2. august 1991 
(lokal tid). Jeg står ved vandkanten 
nær Cocoa Beach i Florida og spejder 
spændt over mod Cape Canaveral. 
Temperaturen er 35 grader, og som 
om dét ikke var nok, er luftfugtighe¬ 
den omkring 70%. Sveden løber lang¬ 
somt ned ad ryggen på mig. 

På den anden side af vandet står 
rumfærgen Atlantis parat til opsen¬ 
delse. Hvis man ikke ved, at den er der, 
kan den godt være svær at få øje på. 
Med det blotte øje er den knap synlig 
i disen, men ved hjælp af kikkerten får 
man et tydeligt billede af Atlantis. 
Hele vejen langs vandkanten er der 
fyldt med mennesker. De er kommet i 
deres biler og står nu med kikkerter, 
fotografiapparater og video parat til 
optagelse. Alle har radioer tændt og 
lytter til den direkte radiotransmission 
fra Cape’n. Der er også repræsentan¬ 
ter for de tre tilsyneladende vigtigste 
erhverv i USA: Salg af burgere, salg af 
colaer og salg af T-shirts! 


Count-down 


Også vores chauffør lytter til radioen 
og råber, at nu er der kun 60 sekunder 
til. En times ventetid i varmen med en 
cola i den ene hånd og kikkerten i den 
anden er ved at være ovre. Man kan 
fornemme spændingen stige blandt de 
mange mennesker, og der bliver næs¬ 
ten total tavshed. 

Så sker det! Præcis klokken 11.02 
slår det ud med flammer omkring 
Atlantis, og den begynder langsomt at 
hæve sig til vejrs. Alle ånder hørligt 


lettet op. Selv om der har været over 
40 opsendelser af rumfærger tidligere, 
er folk stadig begejstrede over synet. 
Langsomt stiger Atlantis højere og 
højere, og det er et fantastisk syn i en 
kikkert. Rumfærgen med den lange, 
gule hale efter sig ses tydeligt. Der går 


over et minut, inden lyden rammer os. 
Det lyder, som om et kraftigt torden¬ 
vejr pludselig er kommet hen over os. 
Bulderet og lufttrykket føles tydeligt. 
Efter nogle minutter bl iverrumfærgen 
sværere at følge. Men den ses stadig, 
og man kan ane, at de to eksterne tanke 
bliver skilt fra. Så bliver den væk på 
den blå himmel, og tilbage er der kun 
en kraftig dampstribe hen over himlen 
- og en fantastisk oplevelse, jeg sent 
vil glemme. 


Mission STS-43 


Opsendelsen, jeg oplevede, var star¬ 
ten på rumfærgernes mission STS-43, 
der kun havde en enkelt last med om 
bord. Satellitten TDRS 5 (Tracking 
and Data Relay Satellite) blev frigjort 
allerede 6 timer efter opsendelsen den 
2. august. 

Den 2,3 tons tunge TDRS satellit, 
der repræsenterer en værdi af over 8 00 
miil. kr., blev frigjort med en lille 
sprængladning kl. 17.15, og mission 
specialisten Shannon Lucid meldte 
over radioen, „at vi har en frigørelse 
efter planen". Senere sendte satel¬ 
littens egen raket TDRS op fra rum¬ 
færgens bane 300 km over Jorden til 
synkronbanen 36.000 km oppe. 

TRDS 5 satellitten, der vil blive 
anbragt over Hawaii, skal hjælpe både 
NASA og forsvarsministeriet med at 
kommunikere med rumfærgerne, 
spionsatellitter og andre genstande i 
kredsløb, såsom Hubble rumtele¬ 
skopet. 

Tidligere har NASA anvendt et net¬ 
værk af jordbaserede radarstationer 
spredt over hele Jorden til at snakke 
med deres astronauter. Men selv med 
over 20 stationer kunne mankun dække 
omkring 15% af kredsløbstiden. Sam¬ 
tidig var de jordbaserede stationer 
stærkt afhængige af de skiftende poli¬ 
tiske klimaer i værtslandene - og deres 
holdninger til NASA. 

Vedhjælp af en enkelt station i New 
Mexico og TDRS satellitterne kan 
NASA i dag snakke med og overføre 
direkte TV fra rumfærgerne i omkring 



Artiklens forfatter spejd er spændt mod rumfærgen Atlantis. 


TEKST & 
FOTOS: 

PER 

ANDERSEN 


Inden 

opsendelsen af 
rumfærgen er 
der trængsel på 
bredden for at 
få et godt udsyn 
mod Cape 
Canaveral. 

Rumfart 


Opsendelsen 
efterlod en 
kraftig 

dampstribe hen 
over himlen. 



85% af hvert kredsløb. Radio-og TV- 
signaler fra rumfærgerne bliver i før¬ 
ste omgang sendt til en TDRS, som så 
videresender dem til White Sands i 
New Mexico. Derfra bliver de sendt 
videre til Johnson Space centeret i 
Houston. 

Den første TDRS blev opsendt med 
Challenger i 1983, mens den anden 
blev til intetgjort sammen med Chal¬ 
lenger i den frygtelige ulykke i 1986, 
hvor Challenger eksploderede kort 
efter opsendelsen. Nummer 3 og 4 af 
TDRS satellitterne blev så opsendt 


med Discovery i henholdsvis 1988 og 
1989. 

Opsendelsen af TDRS 5 var det 
primære formål med STS-43 missio¬ 
nen. Resten af de ni dage, som Atlantis 
skulle være oppe, anvendte den fem 
personers store besætning under le¬ 
delse af John Blaha til forskellige vi¬ 
denskabelige eksperimenter. Det var 
John Blaha’s tredie tur med en rum¬ 
færge. 

Rent held 

At overvære en rumfærgeopsendelse 
er en fantastisk oplevelse. Men det var 
faktisk rent held, at jeg fik mulighed 
for at få den oplevelse med hjem fra 
Florida. Da jeg sammen med min viv 
planlagde vores sommerferietur til 
USA, havde vi overhovedet ikke 
rumfærgen i tankerne - og vi skulle i 
øvrigt tilbringe det meste af ferien i 
Miami, langt væk fra Cape Canaveral. 
I flyet til USA fik vi så tilfældigt at 
vide, at Atlantis skulle sendes op, den 
dag vi ankom, den 23. juli. Men det 
blev den ikke! Noget elektronik var 
gået i stykker og skulle udskiftes. En 
planlagt opsendelse den 24. juli blev 
også aflyst, da en computer, der kon¬ 
trollerede en af motorerne, gik i styk¬ 
ker. 

De sidste dage af vores ferie skulle 


vi så tilbringe i Orlando i nærheden af 
Cape Canaveral. I bussen til Orlando 
den 1. august fik vi at vide, at Atlantis 
skulle sendes op samme dag (uden vi 
havde mulighed for at nå at komme til 
Cape’n). Men igen blev opsendelsen 
udskudt. Denne gang gav en ventil 
problemer, og da problemet var løst, 
var det fine vejr blevet afløst af torden¬ 
vejr. 

Næste planlagte opsendelse var 
dagen efter - den 2. august - og vi 
besluttede os for at tage chancen og 
drage til Cape Canaveral. I hast blev 
en kikkert indkøbt, og da vi stod op om 
morgenen den 2. august, tændte vi 
spændt for fjernsynet for at se nyhe¬ 
derne. Hvordan tegnede vejret sig til 
at blive, og var der opstået nye tekni¬ 
ske problemer i løbet af natten? Det 
var der faktisk, men de var også blevet 
løst igen. 

Så vi kørte til området omkring 
Cape Canaveral - og Atlantis røg fak¬ 
tisk op. Hvor heldig har man lov til at 
være? Atlantis landede igen den 11. 
august på Cape Canaveral efter en 
vellykket mission. 

Hvis du selv skulle „komme forbi" 
Cape Canaveral omkring tidspunktet 
for en opsendelse, skal du bestemt 
ikke snyde dig selv for denne ople¬ 
velse - men husk kikkerten! ■ 

Kig på himlen 


MERKUR. I slutningen af året vil der 
igen være mulighed for at observere 
Merkur. I dagene omkring den 19. 
nov. er Merkur længst øst for solen og 
går ned omkring 45 min. efter solned¬ 
gang. Igen i dagene omkring den 27. 
dec. vil der være mulighed for at se 
Merkur, da den vil stå op omkring to 
timer før solen. 

I øvrigt skal man ikke fortvivle, 
hvis man ikke kan finde Merkur. Det 
fortælles om den berømte astronom 
Kopemicus, at da han lå på sit døds¬ 
leje, beklagede han sig over, at han 
aldrig fik set Merkur. 

VENUS. Planeten vil resten af året 
kunne ses på morgenhimlen. Den 2. 
nov. står planeten op ca. 4 timer og 45 
min. før solen, og særligt i dagene 
omkring denne dato skulle der være 
gode muligheder for et kik på solsy¬ 
stemets almindeligvis lysstærkeste 
planet. 

MARS. Mars kommer ikke i oppo¬ 
sition til Solen i 1991, men vil dog hen 
imod slumingen af året være synlig på 
morgenhimlen. Mars vil da befinde 
sig i konstellationen Ophiuchus, der 
ligger placeret under Hercules. 

JUPITER. Jupiter, der er solsyste¬ 
mets største planet, vil også kunne 
observeres i de kommende måneder, 
hvor planeten vil stå op tidligere og 
tidligere på aftenen. Her skal blot 
nævnes etpar observationsf orslag: Den 
29. nov. og den 26. dec. hvor Jupiter 
vil kunne ses 6°-7°oven for og til ven¬ 
stre for månen. 

Jupiter er i øvrigt let at finde. Den 
lyser med et klart hvidt lys, og i en 
kikkert (10 x 50 pr ismekikkert) kan 
man nemt finde dens fire måner. Af¬ 
hængig af tidspunktet for observatio¬ 
nen kan man også være heldig at 
overvære en okkultation af en af 
planetens måner. 

SATURN. Saturn har allerede væ¬ 
ret i opposition i år,nemlig den 27. juli 
1991, og det vil derfor blive sværere 
og sværere at få øje på planeten, da den 
kommer tættere og tættere på Solen 
(set fra Jorden). I slutningen af 1991 
vil den således gå ned kun 2 timer 30 
min. efter Solen. Den 10. dec. kan 


Saturn ses kun 3° syd for månen. 

URANUS. Ligesom for Saturn vil 
observationsforholdene for Uranus 
blive dårligere i løbet af de kommende 
måneder. Dog vil der den 8. dec. være 
mulighed for at se en usædvanlig kon¬ 
junktion mellem Uranus og Månen, 
hvor Uranus vil være at finde kun 0,6° 
syd for Månen. Den 8. dec. går Solen 
ned kl. 15t36m. Månen går ned kl. 17t 
30m, og Uranus går ned ca. 17t 15m. 

NEPTUN & PLUTO. Observation 
af disse to planeter vil kræve både 
kikkert og søgekort (især for Plutos 
vedkommende). 

METEORER. Et af Astronomisk 
Selskabs Meteorsektions medlemmer, 
Gotfred M. Kristensen, har gjort mig 
opmærksom på en fejl i sidste nu¬ 
mmer. Underpunktet „Meteorer" har 
jeg skrevet, at der ville være mulighed 
for at se Geminider i oktober, hvilket 
ville være noget af en sensation, da 
Gemi-nideme har deres maximun 
omkring den 13. dec. Er der alligevel 
nogen, der har set mange meteorer 
omkring den 21. oktober, er det ikke 
Geminider, men Orionider man har 
set. Orioni-deme har nemlig deres 
maximum omkring 21. oktober, og 
deres udstrålingsradiant ligger i 
konstel-lationen Orion. - Jeg beklager 


fejlen. 

Den 17. nov. har meteorsværmen 
Leonideme deres maxima, og deres 
udstrålingsradiant er at finde i kon¬ 
stellationen Løven. Den 3.-4. jan. er 
Quadrantideme aktive. Quadranti- 
demes udstrålingsradiant ligger i om¬ 
rådet mellem Store Bjørn og Bootes. 
Af disse to meteorsværme vil der være 
størst mulighed for at se mange 
meteorer ved Quandrantideme. Un¬ 
der optimale forhold helt op til 100 pr. 
time. 

RUMFART. Jupiter-sonden Gali- 
leo vil den 29. okt. flyve forbi aster¬ 
oiden 951-Gaspra. Afstanden til aste¬ 
roiden vil kun være omkring 1.600 
km, så der vil være mulighed for, at 
Galileo kan tage billeder af Gaspra. 

Imidlertid har Galileo problemer 
med antennen. Pga. problemer med 4 
af de 18 støtte-stænger til parabolen 
kan denne ikke foldes ud. Data kan 
derfor kun sendes tilbage til Jorden 
meden rate på 40 bitspr. sekund, imod 
de planlagte 134.000 bits pr. sekund. 
Hvis det ikke lykkes atreparere anten¬ 
nen, vil det tage en uge at sende et 
billede tilbage til Jorden, og det vil 
reducere sondens funktionsdygtighed 
med 20%. 



AF KIM 
HORSEVAD 



(SUFOIs 
Fotoarkiv) 

Nærobservation 


AF 

CLAS SVAHN 



Da kvinden 
bø jede sig ned, 
så hun et lille 
væsen , der stod i 
græsset og 
stirrede på 
hende. „Jeg 
glemmer det 
aldrig, u siger 
hun. Hun har 
her tegnet y hvad 
hun så. 


Et mærkeligt møde 


"Da jeg bøjede mig ned, troede jeg ikke mine egne øjne. 

I græsset lige foran mig stod et lille, grønt væsen og stirrede på mig. 
Den oplevelse glemmer jeg aldrig." 


Sådan fortæller en kvinde fra Vårm- 
land om en oplevelse, som hun havde 
en meget varm sommerdag i 1987. 
Kvinden ønsker at være anonyn, da 
hunselv synes, at hendes beretning er 
noget bizar. Da det ikke skal være 
muligt at identificere hende, bliver det 
nøjagtige observationssted heller ikke 
nævnt. Hun befandt sig sammen med 
sin kæreste i et sommerhus i den vest¬ 
lige del af Vårmland. 

„Klokken var omkring 11.00 en 
søndag formiddag. Jeg ville børste 
mine tænder og stod ved en sten uden 
for huset. Der står jeg altid, når jeg 
børster tænder. Da jeg bøjede frem 
over, så jeg noget, som stod i græsset 
lige neden for mig. 

Jeg troede knapt nok mine egne 
øjne. Der stod et lille væsen, som 
lignede spøgelset Laban, og stirrede 



på mig. Det var ikke større end en 
knyttet hånd, måske 10 cm. Det stod i 
græsset uden at røre sig.“ 

Ikke et dyr 


„Væsenet var lysegrønt, og der var 
nogle striber på det. Det havde to brune 
øjne, som glinsede, da det stirrede på 
mig. Forneden så det ud som om, det 
flød ud i græsset. Jeg så ingen detal¬ 
jer/* 

Kvinden fortæller, at hun stod og 
betragtede væsenet i fem minutter, 
uden at det rørte sig. På en eller anden 
måde var hun overbevist om, at det var 
noget levende, der stod foran hende. 

„Måske var det et dyr, men i så f ald 
ved jeg ikke, hvilket dyr det kunne 
være. Det lignede ikke noget, som jeg 
har set før. Hvis det så havde haft ben, 
så havde det lignet noget. 

Efter et stykke tid kaldte jeg på min 
kæreste. Da han kom ud, så han også 
væsenet. Han kunne heller ikke se, 
hvad det var. *Rør ved det,’ sagde han, 
men ingen af os turde gøre det. 

Et kort øjeblik tænkte jeg på at putte 
det i en glaskrukke, men der var noget 
inde i mig, der sagde, at jeg ikke skulle 
røre ved det. Vi tænkte også på at tage 
en pind og skubbe til det, men det 
gjorde vi heller ikke/* 

Ægrer sig 


Efter godt fem minutter var de to nødt 
til at forlade huset for at forrette nogle 
ærinder i en nærliggende by. Da de 


kom tilbage efter kl. 17.00 den samme 
dag, var væsenet forsvundet. 

„Jeg kan aldrig tilgive mig selv, at 
jeg forlod stedet uden at se, hvordan 
væsenet forsvandt. Jeg kommer til at 
ægre mig over det resten af livet. 

Der gik to år, før jeg turde fortælle 
om min oplevelse. Først da fortalte jeg 
det til min mor. Men nu ønsker jeg, at 
jeg aldrig havde set væsenet. Jeg har 
tænkt meget over, hvad det var, og jeg 
tænker stadig meget over det. Jeg kan 
dog ikke Finde en forklaring. Et er 
sikkert: Det er sandt, og hvis jeg ser 
det igen, bliver jeg stående/* 

Når man taler med kvinden, kan hun 
ikke forklare, hvorfor hun vidste, at 
det var noget levende, hun så i græsset. 
Men hun er helt sikker på, at det var 
levende. Hun har aldrig tidligere talt 
om, at hun har set noget ud over det 
normale. Hun har også et meget godt 
ry i sin bekendtskabskreds. 

Hvad det var, hun så, er umuligt at 
sige. Da der er gået så lang tid, er der 
intet formål i at lave undersøgelser på 
stedet. Men måske kommer den lille 
„grønne mand** tilbage: 

„Jeg ser efter ham, hver gang jeg er 
ved huset,“ siger kvinden., JJvem ved, 
måske får jeg ham at se igen/* 
Oprindelig kilde: Telefoninterview 
med kvinden den 5. f ebruar og 9. marts 
1991, samt et brev. ■ 


KILDE: UFO-Aktuellt 1991, nr. 2 

Stærkt lysskær 
skræmmer dyr 


I mange af de uf orapporter, hvordyr er 
omtalt, fortæller observatøren ofte, at 
dyrene reagerer unormalt i forbindelse 
med observationen. Hunde er begyndt 
at gø, og katte har gemt sig. Dette er så 
siden blevet betragtet som tegn på, at 
det virkelig har drejet sig om en „fly¬ 
vende tallerken" eller et ufo. 

Dyrene er of te mere følsomme over 
for omgivelserne end mennesker. Det 
er almindeligt kendt, at forskellige dyr 
kan give varsler om jordskælv og vul¬ 
kanudbrud. Måske er de i stand til at 
registrere de elektriske forandringer, 
der opstår i jordoverfladen. 

Det står også klart, at mange dyr har 
en veludviklet hørelse, og de kan der¬ 
for høre de lavfrekvente lyde, der op¬ 
står, når jordskorpen bevæger sig. 

Fugle er uhørt følsomme over for 
forandringer i jordens magnetfelt, og 
hajer kan spore deres bytte gennem de 
elektriske signaler, som fisk og men¬ 
nesker afgiver. Det er ofte sådan, at 
dyr reagerer på helt andre ydre sti¬ 
mulanser end mennesker. 

En lysende pil 


Det, at dyrreagerer på uf oer, har været 
kendt længe. I flere tilfælde er det 
blevet rapporteret, at tamdyr har været 
urolige under en ufoobservation. 
Mange fortæller endda, at det var dy¬ 
rets urolige adfærd, der gjorde dem 
opmærksom på, atdervarnogetusæd- 
vanligt på himlen. 

Den 29. januar i år var der en obser¬ 
vation nær Hogsby, 30 km vest for 
Oscarshamn. Observatøren, Gunnar 
Aniansson, så noget, som han beskri¬ 
ver som en lysende pil, flyve over 
himlenmodnord. Observationenfandt 
sted ved 18.30-tiden. 

Til UFO-S veriges rapportoptager 
Håkan Fenander fortalte Aniansson, 
at hans fire hunde gøede som gale 
uden for huset, hvorefter han så det 
mærkelige objekt. 

En måned tidligere, natten til nyt¬ 
årsaften, så flere personer i Ålvdalen, 
Dalama, et kraftigt lys, som oplyste 
omgivelserne. En person i Brunnsberg 
f ortalte en journalist fra Mora Tidning, 


hvordan hendes nabos hund begyndte 
at give hals, da et rød-gult lys pludse¬ 
lig oplyste hele gårdspladsen. 

Spørgsmålet er, om hundenes re¬ 
aktioner bekræfter, at der virkelig var 
et unaturligt fænomen på færde. Der 
er grund til at være forsigtig med at 
drage en sådan konklusion. 

Blændet af lyset 


I en rapport til Forsvarets Forsk¬ 
ningsanstalt, FOA, den 10. oktober 
1990 fortæller Tore Nilsson fra 
Lennartsfors uden for Arjång i Vårm- 
land, hvordan hans husdyr reagerede 
på den store lyskugle, der blev set over 
såvel Sverige som Danmark den 7. 
oktober. 

Da Nilsson indtelefonerede sin rap¬ 
port til FOA, var han usikker på, hvad 
han og flere af hans kammerater havde 
set. Han havde også fortalt om hæn¬ 
delsen til politiet. 

Rapporten lyder: „Et lysfænomen, 
som lyste kraftigere og kraftigere, så 
observatøren til sidst var nødt til at 
holde hænderne op for øjnene. Efter 
ca. 15 sekunder lød der et kraftigt 
brag, og lyset blev svagere. Husdy¬ 
rene begyndte at reagere, før lyset 
kunne ses." 

„Det var naboens kat, der begyndte 
at springe omkring og opføre sig me¬ 


get uroligt," fortæller Tore Nilsson. 
Katten var normalt meget rolig, men i 
det øjeblik lyset dukkede op, reagerede 
den. 

I Tore Nilssons tilfælde reagerede 
katten altså på et stort meteor, en så¬ 
kaldt lyskugle. Om det var det kraftige 
lys eller en elektrisk forandring i at¬ 
mosfæren, som fik huskatten til at 
være urolig, ved vi ikke. 

Dyr reagerer altså ikke kun på ob¬ 
jekter, som vi ikke kan identificere, 
ufoer, men også på unormale og nor¬ 
male naturfænomener. Et dyrs reak¬ 
tion kan altså ikke være afgørende for, 
om det, som en observatør har set, var 
et ufo eller ej. Et kraftigt lys kan virke 
skræmmende også for en hund. Høj¬ 
frekvente lyde, som mennesker ikke 
kan høre, kan meget vel opstå, når en 
ildkugle farer gennem atmosfæren. 

Oprindelige kilder: Telefoninter¬ 
view med Tore Nilsson den 21. fe¬ 
bruar 1991, rapportskema til FOA, 
Mora Tidning den 4. januar 1991, 
Håkan Fenandes undersøgelse og 
rapportskema, John Downer: Super- 
sirmen - om dyrs og planters skjulte 
formåen (Wiken 1989). ■ 

Blev franskmand 
bortført af ufo? 


Kontaktede væsener fra en anden ver¬ 
den to unge mænd, eller bedrog de to 
unge mænd verden? 

KL 05.00 den 26. november 1979 
ringede telefonen på politistationen i 
Pontoise i udkanten af Paris. En op¬ 
hidset stemme sagde: „En af mine 
venner er lige blevet bortført af et 
ufo!" 

Ni timer senere, efter at han havde 
tilbragt hele formiddagen med at be¬ 
svare spørgsmål, foretog den for¬ 
svundne unge mands ven endnu en 
opringning, denne gang til Radio-Tele- 
Luxembourg (RTL). I løbet af få timer 
blev historien en verdenssensation. 
„Cergy-Pontoise tilfældet" var på vej 
til at blive en af de mest berømte 
ufohændelser i Europa. 

Inden der var gået et halvt år, havde 
en af Frankrigs mest kendte science 
fiction forfattere skrevet en bog om 
hændelsen. Nogle måneder senere 
havde en af observatørerne selv skre¬ 
vet en bog om hændelsen. Der var 
adskillige artikler i aviserne og talrige 
interviews i radio og TV. Obser¬ 
vatørerne fortalte deres historie til 
politiet, til journalister og alle slags 
undersøgelses grupper. Og som om det 
ikke var nok, arrangerede de konfe¬ 
rencer, hvor verden fik flere detaljer 
og forbavsende afsløringer. Og for det 
ikke skulle være løgn, startede de deres 
eget tidsskrift for at kunne holde of¬ 
fentligheden orienteret om den sene¬ 
ste udvikling. 

En dramatisk beretning 

De unge mænds beretning var, for at 
sige det mildt, meget dramatisk. Franck 


Fontaine, 18 år, Jean-Pierre Prevost, 
26 år, og Salomon N’Diaye, 25 år, 
havde alle et meget usikkert levebrød: 
de solgte jeans og anden beklædning 
på gademarkeder. Jean-Pierre og 
Salomon boede dør om dør i samme 
ejendom i udkanten af byen. Franck 
boede ca. 3 km fra dem. 

Den nat, det hele begyndte, havde 
Franck sovet i sin ven Jean-Pierres 
lejlighed. De havde planlagt at stå 
tidligt op næste morgen for at arbejde 
på gademarkedet i Gisors omkring 60 
km fra deres bopæl. Markedet åbnede 
ellers først kl. 08.00, men de ville af 
sted i god tid for at få en god plads. De 
var også bekymrede for deres Taunus 
stationcar, hvis starter ikke virkede. 

De vågnede kl. 03.30, og f or at blive 
kvikket op tog de en kop kaffe og 
skubbede derefter bilen i gang. Franck 
satte sig ind i bilen og holdt motoren i 
gang, mens hans venner hentede 
favnfulde af tøj oppe fra lejligheden. 
Pludselig pegede Franck på et klart, 
cylindrisk lys på himmelen. Da det 
forsvandt bag bygningen, løb Jean- 
Pierre ind for at hente sit kamera. 
Franck, der ønskede at få en bedre 
udsigt til objektet, kørte bilen ud fra 
parkeringspladsen og op på lande¬ 
vejen. 

Hans venner, som kiggede ud ad 
lejlighedens vindue, så at Franck havde 
standset bilen. De bemærkede også, at 
motoren var gået i stå, h vilketbetød, at 
de måtte skubbe bilen i gang igen. 
Jean-Pierre løb irriteret ned ad trap¬ 
perne og råbte til Salomon, at han 
kunne glemme alt om kameraet, da 
ufoet var forsvundet. Salomon sagde, 
at han fra sit vindue havde set, at deres 


bil var indhyldet i en „lyskuppel". 

Da Jean-Pierre og Salomon nåede 
hen til bilen, opdagede de, at bortset 
fra bagenden var den indhyldet i en 
afgrænset, lysende sky, mens adskil¬ 
lige små lyskugler fløj omkring den. 
Alle disse små kugler, på nær en, var 
omgivet af en større. Ud fra disse 
større kugler stak lysende haler, så de 
lignede det formodede ufo, de unge 
mænd så tidligere. Halerne blev op¬ 
slugt af den store kugle, før den steg til 
vejrs og forsvandt. 

Jean-Pierre og Salomon opdagede 
hurtigt, at Franck ikke længere var i 
bilen eller noget sted i nærheden. Jean- 
Pierre fik Salomon til at ringe til poli¬ 
tiet. Da han stod alene og betragtede 
bilen, så han fænomenets sidste rester: 
en tilbagebleven lyskugle så ud til at 
skubbe til bilen, indtil døren smæk¬ 
kede i. Så forsvandt den lige som de 
andre. 

Kort efter dukkede politiet op. De 
bad Jean-Pierre og Salomon om at 
henvende sig til gendarmeriet (det 
franske politi er en civil styrke, der 
ikke tager sig af ufo-observationer, 
men henviser den slags tilfælde til 
gendarmeriet, der er militært og un¬ 
derlagt forsvarsministeriet). 

De unge mænd vendte tilbage til 
Jean-Pierres lejlighed omkring mid¬ 
dag, og før de igen tog til gendarmeriet 
for at blive yderligere afhørt, infor¬ 
merede de pressen. I løbet af meget 
kort tid strømmede journalisterne til 
Cergy, gendarmeriet og de unge 
mænds lejlighed. I passende afstand 
fulgte så repræsentanterne fra forsk¬ 
ellige ufogrupper. 

I de følgende dage blev der fremsat 

et væld af teorier til forklaring af 
Francks forsvinden. Nogle accepterede 
ufoforklaringen. Andre søgte en noget 
mere jordnær forklaring, såsom mord 
eller planlagt forsvinden. 

Så, mandag den 3. december om 
morgenen, præcis en uge efter han var 
forsvundet, fik verden at vide, atFranck 
Fontaine var tilbage efter at have væ¬ 
ret gæst hos nogle ikkejordiske frem¬ 
mede i en uge. 

„En forvirrende drøm...“ 


Radio Luxembourg fik nyheden fra en 
meddeler, som sagde, at han havde set 
Franck dukke op (endnu engang 
indhyldet i en lyskugle) i en kålmark 
ved den vej, hvor han forsvandt. Lyset 
frembragte en silhuet, som han gen¬ 
kendte som Franck. Meddeleren bad 
radiostationen om at give gendarmeriet 
besked, og efterforskningen blev øje¬ 
blikkelig genoptaget. 

Franck fortalte, at han troede, at han 
var faldet i søvn i kålmarken, og at en 
eller anden havde stjålet bilen, mens 
han sov, for da han „vågnede", var den 
der ikke. Der gik nogen tid, før hans 
venner fik ham overbevist om, at der 
var gået en hel uge. Franck påstod, at 
det eneste, han kunne huske fra den 
forløbne uge, var en underlig og for¬ 
virrende drøm. Senere kunne han al¬ 
ligevel huske nogle få detaljer fra sin 
bortførelse og sit ophold i et laborato¬ 
riumja selv nogle skitser af interiøret 
var han i stand til at tegne. 

Da der ikke var begået nogen for¬ 
brydelse, var hændelsen ikke længere 
en sag for myndighederne, hvorfor 
disse, efter at have foretaget nogle 
resultatløse undersøgelser, mistede 
interessen. 

Den første mistanke 


Men ufoundersøgelsesgrupperne var 
fast besluttet på at finde frem til sand¬ 
heden. Den beretning, som er omtalt 
tidligere, er lavet ud fra adskillige „of¬ 
ficielle" rapporter og erklæringer. 
Undersøgerne fandt dog ud af, at der 
fandtes mange forskellige versioner 
af hændelsen. Nogle af dem indeholdt 
endda episoder, der umuligt kunne 
have fundet sted som rapporteret Disse 
uoverensstemmelser blev i de følgende 
uger og måneder noteret en efter en og 
efterprøvet. De detaljerede sagsakter, 
som den franske organisation CON¬ 
TROL samlede, drejer sig om disse 
uoverensstemmelser og fylder en hel 
bog. 


Både Jean-Pierre, Salomon og 
Franck påstod hårdnakket, at de intet 
kendskab havde til ufoer. Det er imid¬ 
lertid en kendsgerning, at Jean-Pierres 
bror var lokal repræsentant for den 
amerikanske ufoorganisation APRO, 
Aerial Phenomena Research Organi- 
zation. Franck havde set filmen „Nær¬ 
kontakt af tredie grad" og indrøm¬ 
mede overfor GEPAN, Frankrigs of¬ 
ficiel le uf oundersøgelsesbureau, at han 
var interesseret i spiritisme. 

På bortførelsestidspunktet bragte 
TV-program-magasinet, „Tele-Po- 
che", en billedserie, hvori en person 
bliver bortført af et ufo og efter til¬ 
bagekomsten husker alt under hyp¬ 
nose. De øvrige detaljer falder også 
meget godt i tråd med Cergy-tilfældet. 
Da Francks påståede bortførsel fandt 
sted, var der et eksemplar af det på¬ 
gældende magasin i lejligheden. Der¬ 
til kommer, at den samme nat, som 
hændelsen fandt sted, bragte fransk 
TV en seriøs diskussion om ufoer. 

Hvis trioen ikke så ufoprogrammet 
den aften (det siger de, at de ikke 
gjorde), er deres erindring om, hvad 
de lavede, meget forvirrende. Deres 
officielle erklæringer dækker over den 
kendsgerning, at dervar fem personer, 
og ikke tre, i lejligheden den aften. De 
to andre var Corinne, Jean-Pierres 
veninde, og Fabrice Joly, som var der, 
fordi han havde et gyldigt kørekort og 
havde indvilliget i at køre Taunussen 
til Gisors for dem. 

Officielt lagde de tre vidner vægt 
på, at ingen af dem var kvalificerede 
til at køre, og at deres oprigtighed blev 
vist ved, at de var villige til at gå til 
politiet, selv om deres beretning var 
en tilståelse af ulovlig kørsel. Denne 
påstand var selvfølgelig meningsløs, 
hvis Fabrices tilstedeværelsevar kendt. 
Hvorfor Fabrice ikke var vågen kl. 
03.30 lige som de andre, kan der kun 
gisnes om, skønt det i lyset af de øv¬ 
rige afsløringer ikke vil være svært at 
finde en sandsynlig forklaring. 

Svigtende hukommelse 


I beskrivelsen af den første fase af 
hændelsen - ufoobservationen -varie¬ 
rer vidnernes hukommelse meget. De 
så en „meget kraftig lysstråle", et „lyn" 
eller en „langstrakt hale". To af dem 
sagde, at det bevægede sig med en høj 
hastighed. Den tredie sagde, at det 
bevægede sig langsomt. Det var enten 
nogle få sekunder eller et til to mi¬ 
nutter om at krydse himmelbuen, og 
det fløj enten fra øst mod vest, fra nord 


mod syd eller fra sydøst mod nord¬ 
vest. Den samme forvirring præger 
deres beretning om de næste kritiske 
minutter, det centrale i hele hændelsen: 
hvem så hvad, fra hvor og hvornår. På 
det tidspunkt, da den påståede hæn¬ 
delse tog sin begyndelse, vendte en af 
ejendommens andre lejere hjem. Han 
fortæller, at han så to mænd stige ind 
i stationcaren og køre bort - hvilket er 
stærkt i modstrid med de unge mænds 
påstande. 

Selvmodsigelser 


Omstændighederne omkring Francks 
tilbagekomst fra hans rumfærd erend- 
nu mere selvmodsigende. Tag for ek¬ 
sempel telefonopringningen om 
Francks tilbagekomst. Radio Luxem¬ 
bourg hævder, at meddeleren var an¬ 
onym, men Salomon, som siger, at det 
var ham, der foretog opringningen, 
påstår, at han oplyste både navn og 
adresse. Salomon siger, athanringede 
kl. 05.30, men Radio Luxembourgs 
omstilling åbner først kl. 06.30. Op¬ 
ringningen blev registreret kort efter 
det tidspunkt, og kl. 06.50 lod Radio 
Luxembourg, efter ønske fra oprin¬ 
geren, nyheden gå videre til gendar¬ 
meriet. 

Salomon indrømmede senere, at han 
ringede til Radio Luxembourg for at få 
den dusør, der var udlovet for nyt om 
Franck. Uheldigvis havde han glemt, 
at dusøren ikke var udlovet af Radio 
Luxembourg, men afEurope 1, et andet 
selskab. I den „officielle" beretning 
står der, at meddeleren, formodentlig 
Salomon, stod op kl. 04.30, og da han 
så ud ad sit vindue, så han en lyskugle. 
Ud af denne lyskugle kom så Franck. 

Men i den lokale avis stod en helt 
anden version. Journalisten Iris Billon- 
Duplan var kommet meget tæt ind på 
Jean-Pierre og Salomon, mens hun 
undersøgte sagen. Aftenen før Francks 
tilbagekomst var hun sammen med 
hans to venner, da hun forberedte en 
stor artikel om sagen. Kort efter mid¬ 
nat gik Salomon i seng i sin egen 
lejlighed, der lå ved siden af. Jean- 
Pierre fortalte Iris, at pga. hændelsen 
tjente de ingen penge og havde derfor 
ikke råd til at købe mad. Derfor tog Iris 
Jean-Pierre med hjem. Her ville de 
afslutte artiklen, og hun ville give ham 
noget mad, som han så kunne tage 
med hjem. 

Sådan var situationen, da Franck 
vågnede i kålmarken. Han kunne ikke 
få øje på sine venner, og han tog derfor 
hen til Jean-Pierres lejlighed og 












20 


Afsløring 



Franck Fontaine forlader her politistationen efter at være ajhørt om 
bortførelsen. Han huskede intet om den „manglende uge u . 


bankede på døren, men ingen svarede 
(der er ingen oplysninger om Corinne, 
Jean-Pierres veninde, der normalt op¬ 
holdt sig i lejligheden). Franck for¬ 
søgte så med Salomons dør, og ifølge 
Iris, var Salomon den første, der vid¬ 
ste, at Franck var vendt tilbage. Salo¬ 
mon lod Franck blive i sin lejlighed og 
skyndte sig hen til Iris’ bopæl, hvoref¬ 
ter han tog Iris og Jean-Pierre med 
tilbage, så de kunne hilse på den hjem¬ 
vendte. 

Det lyder usandsynligt, at en øvet 
journalist som Iris har fået forkert fat 
i kendsgerningerne. Med mindre hun 
af en eller anden grund ikke fortæller 
sandheden, må hendes version være 
den foretrukne, hvilket betyder, at 
lyskugle-historien er løgn. Tilsynela¬ 
dende har Salomon i stedet for øje¬ 
blikkeligt at ringe til politiet, fortalt 
medierne en noget mere sensationel 
version om sin vens hjemkomst, end 
hans venner ville bekræfte. 

„...en videnskabelig 
undersøgelse" 


Mange af disse selvmodsigelser og 
uoverensstemmelser blev dengang 
bemærket af undersøgerne, og det førte 
blandt ufologer til en udbredt mod¬ 
vilje mod at acceptere tilfældet som 
værende enestående. Ikke desto min¬ 
dre udgav science-fiction forfatteren 
Jimmy Guieu det følgende år en bog 
om Cergy-Pontoise sagen. Før han 
begyndte sine undersøgelser, erklæ¬ 
rede Guieu i et interview: „Franck 
Fontaine har helt sikkert været om 
bord i et ufo. Men det er sandt, at jeg 
ikke har udspurgt hans to venner. Det 
er også ligegyldigt, for jeg trorfuldt og 
fast på, at beretningen er sand.** 

Skønt man kan finde det svært at 
acceptere dette som et videnskabeligt 
bevis, hævder Guieu, at hansbog „ikke 
er opdigt, men en videnskabelig un- 
dersøgelse.** Hans bog indeholder så 
mange nye oplysninger, at den åbner 
en ny dimension i sagen. Den af slører, 
at de ikkejordiskes mål ikke var Franck, 
men hans ven Jean-Pierre. Franck var, 
som Jean-Pierre udtrykte det, kun en 
„katalysator**. Den virkelige kontakt¬ 
person var Jean-Pierre! 

Vi fik først at vide, at Franck over¬ 
hovedet intet kunne huske f ra den uge, 
han påstår at have tilbragt ude i rum¬ 
met. Men nu har han fortalt Guieu, at 
det kun var for at slippe af med politiet 
og pressen. Nu er hans hukommelse 
ikke så god mere, for han påstår igen, 
at han sov det meste af tiden. Uund¬ 


gåeligt tænkte undersøgerne på at an¬ 
vende hypnotisk regression, men 
Franck ville overhovedet ikke have 
noget med hypnose at gøre. 

Jean-Pierre var derimod mere end 
villig til at forsøge, om han under 
hypnose kunne huske flere detaljer. 
Francks ikkejor diske bortførere fik 
endog mulighed for at kommunikere 
med os jordboere. Ved at tale gennem 
Jean-Pierre identificerede de sig som 
„intelligenser fra hinsides** (Intel- 
ligences du Dehors, eller IDD). Deres 
talsmand var et væsen med navnet 
Haurrio, en venlig og snakkesalig 
person meget lig ufonauteme i „Nær¬ 
kontakt af tredie grad**. 

En systematisk og objektiv præsen¬ 
tation af kendsgerningerne er en man¬ 
gelvare i Guieus bog. I stedet får vi en 
bog, der er skrevet på en fortællende 
og irriterende fransk f acon, rig på reto¬ 
riske spørgsmål, begejstringsudbrud 
og sætninger afsluttende med tanke¬ 
vækkende prikker. Og de tilf ælde, som 
han beretter om, bliver hurtigt meget 
bizarre, selv om de begynder meget 
troværdigt: Mens de andre stadig sov, 
stod Jean-Pierre pludselig ansigt til 
ansigt med tre uhyggelige væsener, 
hvoraf de to af dem var zombies. Jean- 
Pierre har været teleporteret til et my¬ 
stisk møde i Marseilles. Jean-Pierre 
har været til et hemmeligt møde i en 
nedlagt jembanetunnel i bjergene. Nu 
er det ikke Franck, men Jean-Pierre, 
der har hovedrollen. 

Sandheden om Cergy-Pontoise 
sagen? 


Jean-Pierres egen bog, udgivet i 1980, 
hævdes at indeholde „sandheden om 


Cergy-Pontoise sagen**. Om dette er 
rigtigt, er stadig et åbent spørgsmål, 
men bogen er virkelig bemærkelses¬ 
værdig, da omtale af hans venner und¬ 
gås på en meget behændig måde. En 
læser, der ikke kender noget til sagen, 
vil aldrig gætte på, at det oprindeligt 
var Franck, der var hovedpersonen. 

Mens Guies bog er virkelig profes¬ 
sionelt skrevet, er Jean-Pierres usam¬ 
menhængende og amatøragtig. Den er 
let læselig, men ikke så overbevis¬ 
ende. I det store og hele indeholder 
bogen et usammenhængende rod¬ 
sammen af „visdom** overbragt af IDD, 
kædet sammen med et stænk „saglige“ 
erklæringer, der, skønt de kan bydes 
velkomne som værende yderst jord¬ 
bundne i et miskmask af uklarhed, kun 
er med for at skærpe troværdigheden. 
Tag f or eksempel Jean-Pierres udflugt 
til det hemmelige møde i Bourgh-de- 
Sirod i Jura-bjergene: 

En dag i december 1979, kort efter 
at Franck vendte tilbage, henvendte en 
fremmed sig til Jean-Pierre og tilbød 
ham at komme med til Bourg-de-Sirod. 
En handelsrejsende påstår, at han blev 
dirigeret til Jean-Pierres dør af en 
usynlig kraft. Ikke blot kendte han 
ikke Jean-Pierre, han havde heller in¬ 
gen grund til at formode, at den unge 
mand havde nogen grund til at tage til 
Bourg-de-Sirod, en afsidesliggende 
landsby over 300 km borte, nær græn¬ 
sen til Svejts. Jean-Pierre, der ikke 
havde planlagt en sådan rejse, accep¬ 
terede ikke desto mindre den frem¬ 
medes tilbud som et tegn fra sine 
ikkejordiske kontakter. Den handels¬ 
rejsende ef terl ader Jean-Pierre i Bourg- 
de-Sirod og aftaler at hente ham næste 
dag, så han kan komme hjem igen. 

Jean-Pierre begiver sig så mod 
tunnellen. Foran den træffer han syv 
unge mænd samlet omkring et bål. En 
af de unge mænd kender hans navn. 
Denne unge mand er f ra S ahara og har 
for nylig skrevet til ham. Det viser sig, 
at alle de unge mænd er kontaktperso¬ 
ner udvalgt af IDD. De er sat stævne 
fra forskellige dele af verden til en 
slags møde. Selvfølgelig ankommer 
Haurrio. 

Han fortæller dem, at dette møde er 
arrangeret for at forberede dem på 
deres mission som ambassadører for 
den nye tænkning. Derefter tager en 
smuk IDD-kvinde dem med en tur ind 
i tunnellen, som de ikke jordiske bru¬ 
ger som base. Jean-Pierre ser her ad¬ 
skillige fartøjer magen til det, han så 
som bam (for vi får nu at vide, endda 
meget grundigt, at fra overhovedet 
ikke at være interesseret i ufoer, som 
han fortalte politiet og pressen, har 
Jean-Pierre ofte set dem). 

Under mødet takkede Haurrio 
kontaktpersonerne, for at de havde 
gjort sig den ulejlighed at komme til 
Bourg-de-S irod, et ikke alt for tilgæn¬ 
geligt sted fra fjerne egne af kloden. 
Læserne vil nok undre sig over, hvor¬ 
for EDD ikke teleporterede den lille 
gruppe af kontaktpersoner, nårdevar 
i stand til at bortf øre Franck i en lysende 
sky og teleportere Jean-Pierre til 
Marseilles. At komme til Bourg-de- 
Sirod fra Sahara måtte være en frygte¬ 
lig rejse, selv for en person udstyret 
med alle slags kreditkort. Jean-Pierre 
kommer ikke ind på dette spørgsmål, 
og det ser heller ikke ud, som om at de 
unge mænd har haft svært ved at 
komme frem. 

Den næste morgen træffer Jean- 
Pierre sin hjælpende handelsrejsende, 
der venter på at køre ham tilbage til 
Cergy. I bogen omtaler han ikke sine 
venner, kontaktpersonerne, skøntman 
nok må mene, at de havde en del at tale 
om på en lokal caf é over en kop kaffe 
og en croissant, før de påbegyndte 
deres lange rejse hjem til Sahara, 
Sverige, Spanien, eller hvor de nu 
kom fra. 

Det er beklageligt, men den slags 
spændende hændelser er sjældne i 
Jean-Pierres bog. I det store og hele 
indeholder bogen kun Haurrios præ¬ 
dikener om, hvad vi jordboere må gøre, 
inden det er for sent. Jean-Pierre fast¬ 
holder selv, at „hverken vidnesbyrd 
eller beviser er nødvendige for at ud¬ 
brede sandheden/ 4 Han omtaler den 
berømte (berygtede) kontaktperson 
George Adamski (endnu engang viser 


det sig, at han er bedre orienteret om 
ufo-fænomenet, end han oprindeligt 
ville indrømme), og han skriver:, ,Har 
det på nuværende tidspunkt nogen be¬ 
tydning, om man ved, hvor det virke¬ 
lige liv ender, og fantasien begynder? 
Er det ikke vigtigere at tage med¬ 
delelsernes indhold i betragtning?" 
Jean-Pierre synes at fortælle os, at i 
hans egen beretning er grænsen mel¬ 
lem virkelighed og fantasi ikke så 
skarpt trukket op. 

På intet sted er de andre kon¬ 
taktpersoners identitet nævnt. Tør vi 
håbe på, at hver af de andre har i sinde 
at udgive deres „sande" version af 
sagen? Der er heller ingen, der har 
sporet den handelsrejsende, der så 
belejligt kom forbi og tog Jean-Pierre 
med til mødet i Bourg-de-Sirod. I 
bogen er der et kort over det sted, hvor 
mødet fandt sted, med en præcis angi¬ 
velse af tunnellen/ufo-basens place¬ 
ring; men før I begiver jer af sted for 
ved selvsyn at se stedet, skal I lige 
advares om, at IDD har deres metoder 
til at beskytte sig mod nysgerrige be¬ 
søgende. 

Da Jean-Pierre fulgtes med Franck, 
kunne han ikke finde stedet, og da han 
spurgte de lokale beboere om vej, 
ændredes deres venlighed til en for¬ 
legen tavshed eller klodset vigen uden 
om, som om emnet var tabu. På et 
senere tidspunkt fortalte hans ikke- 
jordiske venner ham, at hvis han havde 
været stærk nok i troen, kunne han 
meget let have spadseret igennem den 
illusoriske, stenlignende skærm, som 
havde narret ham til at tro, at tunnellens 
indgang var en solid sten. 

Sammenkogt nonsens med et 
politisk motiv 


Et så bemærkelsesværdigt og så me¬ 
get omtalt ufotilfælde viser sig i stor 
udstrækning at være sammensat af 
fiktion og bedrageri. Stillet overfor 
sådan en gang sammenkogt nonsens, 
hvilken forklaring er så nærmest? 
Måske den følgende: 

Jean-Pierre havde ry for at være en 
practical joker, fortalte undersøgerne 
fra CONTROL. „I kan bande på, at jeg 
kunne klovne! Jeg elskede at lave 
numre." Øjensynligt fik franskmænd- 
enes udbredte interesse for ufoer, 
anskueliggjort af TV og ugebladsar¬ 
tikler, tillige med den på den tid popu¬ 
lære film „Nærkontakt af tredie grad" 
(hvori der er et møde med et ufo og 
dets besætning i en afsidesliggende 
bjergegn) ham straks til at iscenesætte 


et svindelnummer. Det kan også være, 
at han ville lave sjov på sin brors 
bekostning. Broderen var tilsynela¬ 
dende en seriøs ufolog. 

V ar hele sagen kun drengestreger? 
Nej, og det er det, der gør Gergy- 
Pontoise sagen særlig interessant. Jeg 
mener, at under den geniale forestil¬ 
ling overtalte han sine venner til at 
spille med. Jean-Pierre havde nemlig 
et ganske særligt motiv. Vi ved, at han 
altid har været politisk aktiv. Han har 
endda været i fængsel for at uddele 
antimilitaristisk propaganda, mens han 
var indkaldt. (Meget betegnendeover- 
driver han dette meget stærkt. Han 
påstår, at han sad to år i fængsel; i 
virkeligheden var det kun 30 dage). 
Igennem hele sin bog hævder han, at 
myndighederne er efter ham på grund 
af hans anarkistiske overbevisning. 
Han betegner sig selv somen fjende af 
det bestående, og han lader antyde, at 
IDD valgte at kontakte ham, fordi de 
bifaldt hans antiautoritære synspunk¬ 
ter. 

Da det gik op for ham, athans simple 
spøg hurtigt havde fået omfang af en 
forsidehistorie, fandt han ud af, at han 
nu havde en enestående chance for at 
få udbredt sin „filosofi". Ved at forme 
sine ideer som ikkejordisk kommuni¬ 
kation, var han sikker på, at folk ville 
høre på ham, da de ellers aldrig ville 
lytte til en ung gadehandler. Ved at 
bruge Haurrio som talerør, sikrede han 
sine ideer autoritet, hvilket skjulte - i 
det mindste for de troende - hvor ba¬ 
nale hans ideer egentlig var. 

Hvor velovervejet var denne frem¬ 
gangsmåde? Jeg mener, at Jean-Pierre 
i stor målestok narrede sig selv. Men 
jeg tror også, at da han sagde, at ind¬ 
holdet i Adamskis meddelelser var af 
større betydning end hans kontakters 
meddelelser, fremlagde han en retf ær- 
diggørelse af sine egne f alsknerier. ■ 

KILDE: FATE Magazine, årgang 35 
nr. 10; P.O.Box 64383, St. Paul, MN 
55164-0383, USA. 

Notitser 


De så 

forsvundet pilot 

I mere end 12 år har Paul Norman 
forsøgt at finde frem til sandheden om 
tilfældet Frederick Valentich. Som 
bekendt forsvandt den unge pilot den 
21. okt. 1978 på mystisk vis, efter at 
han over radioen havde fortalt om et 
grønt, lysende objekt, som svævede 
over hans lille Cessna fly. 

Nu er det lykkedes Norman at loka¬ 
lisere en ny gruppe på f em vidner, som 
den pågældende af ten så et lille privat¬ 
fly med et grønt, lysende objekt svæ¬ 
vende over sig. 

Man har tidligere talt med vidner, 
som har set Valentichs fly, og vidner 
som har set et grønligt, lysende objekt, 
som svævede i luften, men ingen har 
kunnet bekræfte sammenhængen 
mellem de to genstande. Norman har 
interviewet tre af de fem nye vidner, 
som ikke tidligere har berettet om 
hændelsen. ■ 

Bo Nielsen 


De flyvende 
trekanter 

Også i Schweiz har man observeret en 
af de utallige flyvende trekanter. Ved 
8 tiden om morgenen den 23. februar 
1991 så flere vidner i Viganello og 
Chiasso et mørkt, trekantet objekt 
svæve rundt i omkring 20 min. Plud¬ 
selig bevægede objektet sig med stor 
hastighed i sydlig retning mod Italien. 
På undersiden havde objektet to ly¬ 
sende punkter. 

Efter nogle måneders stilhed har 
rapporterne om de belgiske trekant¬ 
observationer i januar 1991 fået et nyt 
opsving. Paul Vanbrabant mener, at 
den nye rapportbølge har stået i 
skyggen af krigen i DenPersiske Golf. 

SOBEPS får nu i gennemsnit 10 
rapporter ind pr. døgn. Et højdepunkt 
i antallet indtraf den 12. marts, da en 
lang række detaljerede rapporter om 
nærobservationer over tætbebyggede 
områder, fortrinsvis i den franskta¬ 
lende del af det sydlige Belgien, blev 
optaget. 

En del af trekanterne er observeret i 
en af stand af kun 10 m og med en slags 
lyskastere svirpende frem og tilbage 
foran vidneme. Der er flere vidner, 
som har set, at trekanterne er opløst i 
det tomme intet foran dem. SOBEPS 
har i øjeblikket 45 aktive folk i mar¬ 


ken, men det er langtfra nok til at klare 
den store mængde af rapporter, som 
strømmer ind. ■ 

Bo Nielsen 


Rockgruppe 
inspireret af ufo 

Mange kender sikkert rockgruppen 
„The Moody Blues“, der i slutningen 
af 60’eme og begyndelsen af 70’eme 
henrykkede mange med deres melodi¬ 
ske musik. Men hvor mange ved, at en 
stor del af deres musik er inspireret af 
en ufooplevelse? 

For nylig har et af gruppens med¬ 
lemmer, Graeme Edge, fortalt om en 
oplevelse, som gruppen havde i efter¬ 
året 1967. På det tidspunkt var grup¬ 
pen på vej tilbage til London efter en 
koncert i Carlisle - og i modsætning til 
den almindelige opfattelse af rock¬ 
musikere, var de faktisk ædru! 

Mens de kørte på hovedvej A6, så 
de omkring kl. 2 om natten et klart lys 
bag dem. Graeme Edge troede dog, at 
der var tale om et advarselslys på 
toppen af en mast, men da lyset blev 
ved med at være der, besluttede de at 
standse bilen. 



På det tidspunkt var lyset lige om¬ 
kring bilen, og på et tidspunkt kom det 
lige over bilen og landede i en mark 
tæt ved vejen. De skyndte sig ud af 
bilen og iagttog det cigarformede ob¬ 
jekt med syv røde lys på toppen. På én 


gang blev de grebet af panik og forlod 
hastigt stedet i bilen, mens objektet 
stadig kunne ses bag dem. 

Indtil dette tidspunkt havde grup¬ 
pen udgivet pladen „Go Now“. Men i 
1968 - efter deres ufoobservation - Fik 
gruppen et mere „kosmisk præg“ over 
deres musik, og de fik et afgørende 
gennembrud med den kosmisk inspi¬ 
rerede plade „Days of Future Passed“, 
som senere blev fulgt op af plader som 
„On a Treshold of a Dream“ og senest 
„Long Distance V oy ager“. ■ 

KILDE: FSR, Vol 36, No. 2 (1991) 

Per Andersen 


Store penge til 
UFO-forskning 

Robert Bigelow fra Las Vegas og en 
anden, anonym, giverhar skænket til¬ 
sammen 200.000 US$ (ca. 1,2 mili. 
kr) til udforskningen af bortførel¬ 
sestilfælde. M a n skal forsøge a t f astslå, 
hvor stor en del af USA's befolkning, 
som har oplevet at blive taget om bord 
i et fremmed rumskib. 

Projektet ledes af Budd Hopkins og 
dr. David M. Jacobs. For nylig arran¬ 
gerede deen konf erence i Pennsylvania 
for 50 indbudte forskere, deriblandt 
fire mænd og fire kvinder, som for¬ 
talte om deres erfaringer i forbindelse 
med bortførelser. 

Det amerikanske Fund for UFO 
Research bruger endvidere 17.000US$ 
(ca. 105.000) kr. på et delprojekt for at 
få større kendskab til den påståede 
nedstyrtning ved Roswell. ■ 

Bo Nielsen 

Forst var der 

25... 

Det kan ikke have været særligt mor¬ 
somt at være britisk videnskabsmand 
i 80’eme. En opgørelse viser nemlig, 
at 25 videnskabsmænd i England led 
en unaturlig død i perioden fra 1982 til 
1988. Af de 25 uheldige omkom syv 
ved antagede ulykker og yderligere 
seks begik tilsyneladende selvmord. 
Men hele otte sager står stadig som 
uopklaret, og to personer er helt for¬ 
svundet. 

Blandt de uopklarede sager er Jo¬ 
nathan Wash, der arbej dede for firmaet 
GEC. Han faldt i 1985 tilsyneladende 
ned fra et hoteltag, mens han arbej¬ 
dede for British Telecom på Elfenbe¬ 
nskysten. 

Et andet åbent tilfælde hændte i 
1987, hvor videnskabsmanden Peter 
Peapell blev fundet død i sin garage 
under bilen medmotoren kørende. Var 
det selvmord? Det er diskutabelt, da 
der ikke blev fundet et selvmordsbrev, 
og eksperimenter har godtgjort, at han 
ikke selv har kunnet placere sig under 
bilen i den position, hvor han blev 
fundet. 

Også Shani Warren fra firmaet 
Micro Scope (senere købt af GEC) 
kom uheldigt af dage. I april 1987 blev 
hun fundet druknet på en halv meter 
vand. Da hun blev fundet, var hun 
kneblet og bundet på hænder og fød¬ 
der. Først blev „selvmord" foreslået af 
myndighederne (!), men det blev dog 
ændret til „et åbent tilfælde". 

Der har selvfølgelig været en del 
spekulationer i den engelske presse 
om den mulige sammenhæng mellem 
dødsfaldene, og der er endda skrevet 
en bog om emnet. Først tænkte man på 
en forbindelse til Pakistan, da et par af 
de første tilfælde omhandlede perso¬ 
ner fra Pakistan. Men nu samler inter¬ 
essen sig om firmaet Marconi og dets 
moderselskab GEC. 

Ser man ned over listen over døde, 
opdager man nemlig, at otte af perso¬ 
nerne enten var ansat ved eller havde 
tilknytning til firmaet Marconi, og 
yderligere to havde tilknytning til 
moderselskabet GEC. Marconi er et 
stort, engelsk Firma, der bl.a. udfører 
hemmelig forskning for militæret, og 
som er involveret i det amerikanske 
„Star Wars" program. Og forbindel¬ 
sen mellem dødsfaldene kunne netop 
være dette kontroversielle forsk¬ 
ningsprogram. 

Det sidste skud på stammen af teo¬ 


rier er dog fremsat af Gordon Creighton 
i bladet FSR: Gad vide om ikke en 
uden jordisk intelligens har en Finger 
med i spillet? Men mon ikke man i 
første omgang skal slå koldt vand i 
blodet og søge efter en mere jordnær 
forklaring. Og „statistisk tilfældighed" 
kunne være en forklaring. Af de 10 
tilfælde med tilknytning til Marconi, 
kan seks faktisk ligne selvmord, og tre 
kunne være ulykker, mens et enkelt 
tilfælde tyder på mord. Betragtet over 
en 7-års periode, er disse antal så una¬ 
turlige for et Firma af Marconi’s stør¬ 
relse? „Statistisk tilf ældighed" er ofte 
et svært begreb et håndtere. Hvem vil 
f x sige, at det er tilf ældigt, hvis tallene 
1, 2, 3, 4, 5, 6 og 7 blev udtrukket i 
Lotto? Men reelt set er denne kombi¬ 
nation præcis lige så sandsynlig som 
enhver anden kombination! ■ 

KILDE: FSR, Vol 36, no. 2 (1991) 

Per Andersen 

ønsker SUFOI ikke at fremhæve eller afvise 

Flight 19 forsvundet igen? 



Vragresterne fra et A venger-fly bjærges i februar 1987, 20 miles ud for Key 
West. FOTO: FORTEAN TIMES 


Næppe var deadline overskredet for 
forrige udgave af UFO-NYT, før der 
igen kom nyt frem om de fem Aven- 
ger-fly, der angiveligt var fundet ud 
for Floridas kyst i maj måned i år. 

Fundet vakte stor opmærksomhed 
verden over, idet der sandsynligvis 
kunne være tale om de fem Avenger- 
fly fra »Flight 19«, der på mystisk 
vis forsvandt den 5. december 1945, 
og som har været med til at cemen¬ 
tere myten om Bermuda-trekanten. 

Som det blev nævnt i den udførli¬ 
ge artikel »Er Bermuda-flyene fun¬ 
det?« i UFO-NYT, er der tale om en 
af de mest undersøgte og ejendom¬ 
melige hændelser i Bermuda-trekan¬ 
ten. Fundet af de fem fly ville derfor 
kunne give anledning til revurderin¬ 
ger af de gamle undersøgelsesrap¬ 
porter. 

Regeringens ejendom 

Efter fundet havde en talsmand fra 
Det amerikanske Justitsministerium 
ellers givet udtryk for, at de fundne 
flyvrag var regeringsejendom og der¬ 
for skulle overgives til myndigheder¬ 
ne. 

Nyheden om fundet af flyene kom 
da også frem i forbindelse med, at 
eftersøgningsfirmaet Scientific Se- 
arch Project ville have deres fund re¬ 
gistreret ved en domstol i Miami, 
Florida. 


Iflg. projektleder Graham Hawkes 
fra Scientific Search Project troede 
man, at man havde fundet »Flight 
19«, fordi der var tale om fem Aven- 
ger-flyvrag på næsten samme sted på 
havets bund. Desuden var et af flye¬ 
ne påmalet nr. 28, hvilket er samme 
nr. som et af flyene fra »Flight 19« 
havde. 

Men efter et par ugers forløb måt¬ 
te man dog erkende, at man alligevel 


ikke havde opdaget de berømte, for¬ 
svundne fly. 

Det var torpedomål 

Eftersøgningsholdets arkæolog, Ted 
Darcy, fra flybjærgningsfirmaet 
Wreckfinders i Kailuna, Hawai, be¬ 
kræftede, at der var tale om en an¬ 
den type Avenger-fly, der i dette om¬ 
råde var sænket allerede mellem 
1943 og november 1945. Disse fly 
blev på daværende tidspunkt an¬ 
vendt i forbindelse med skydeøvelser 
som torpedomål for andre lavtfly¬ 
vende Avenger-fly. 

Andre pressemeddelelser fra juni 
måned i år fortalte, at der alene i 
området ud for Floridas kyst var gå¬ 
et mere end 130 Avenger-fly tabt i ti¬ 
dens løb. Det er derfor ikke så ejen¬ 
dommeligt, at man finder fem fly 
nogenlunde samlet inden for samme 
område. 

Mysteriet om »Flight 19« blev alt¬ 
så ikke løst i denne omgang, selv om 
oplysningerne fra starten så særdeles 
lovende ud. □ 


Gå ikke glip af ufo-nyt årg. 1992 


Abonnementsprisen for 1992 er.Dkr. 187,00 

Incl. kuvertservice er prisen.Dkr. 237,00 

5 års abonnement (1992-96) koster.Dkr. 935,00 

Incl. kuvertservice er prisen.Dkr. 1.185,00 

Beløbet indbetales på 


giro 9 11 77 25 til SUFOI, Postbox 6, 2820 Gentofte. 

- ufo-nyt for dig, som vil vide mere... 


Ole Henningsen. 













